भोजपुरी भाषी के मातृभाषाई के अस्मिताबोध –4– Anjoria\nभोजपुरी भाषी के मातृभाषाई के अस्मिताबोध – 4\nभाषिक, सांस्कृतिक आ बौद्धिक गुलामी एतना ना मेहीं (बारीक) चीज ह कि एकरा गुलाम का पतो ना चले कि ऊ एह सबके कब से गुलाम बा. ई गुलामी ओकरा उपलब्धि जइसन महसूस होला. ओकरा आगे भाषिक अस्मिताबोध के बात कइनी कि ऊ तपाक से बोली – भाषिक अस्मिताबोध कवन चीज ह, जवना खातिर एतना हो-हल्ला कइल जाता. भाषा त अभिव्यक्ति के एगो माध्यम भर ह. जदि अँगरेजी आज अँगरेजी अभिव्यक्ति के सम्भ्रांत आ रोजगारपरक ग्यान – बिग्यान के वैश्विक भाषा बिआ त देश का आउर पिछड़ल भाषा के बदले एकरा के अपनावे में का हर्जा बा. आधुनिक बिकास के दौर में जब बिना अँगरेजी के काम चलेवाला नइखे तब काहे ना देश सब छोट-बड़ भाषा आ हिन्दी के बदले अँगरेजी के अपनावे आ शिक्षा-शासन के मुख्य भाषा घोषित क के अपना देश के बिकसित बनावल जाए. एह सब मामला में आदमी का भावना में बहे के बजाय दिमाग से काम लेवे के चाहीं. पेट अँगरेजी से भरी त मातृभाषा आ राष्ट्रभाषा के लेके केहू चाटी ?\nयूरो-अमेरिकी बाजारवाद रोजगार आ आधुनिक धनकुबेर बनावे के लोभ-लालच देखा-देखा के अइसने शर्मनिरपेक्ष निजी सुख-सुविधाभोगी बुद्धिभोगी सोच वालन के समय-समाज के आदर्श रूप में पेश करके सउँसे दुनिया पर छा जाए के मनसूबा पलले बा. ऊ अपना हित के सामाने ना, बल्कि भाषा, विश्वभाषा, रोजगार- व्यापार के भाषा तक के बेंच रहल बा. जवना के सहज शिकार गाँव आ छोट-छोट शहरन से आवेवाला आमजन परिवार हो रहल बा. एक त सामान्य परिवार के बच्चा सभ एह भाषाई बाधा के चलते वर्तमान बिकास के दौर में पिछड़त जा रहल बा. दोसरे एह असंतुलित दौरे में शामिल होखे का खेयाल से अँगरेजी सीखे खातिर समय, श्रम आ सम्पत्ति सब झोंक रहल बा आ एहू जरिए धूर्त धनाढ्य पूंजीपति वर्ग अँगरेजी इस्कूल आ कोचिंग संस्था रूपी आपन उद्योग बिकसित कर लेते बा अउर कम से कम समय में अपना भाषा के माध्यम से जवन प्रतिभा, क्षमता, मानसिक श्रम सब सीधे- सीधे अपना उपयोगी पाठ्यक्रम, विषय आ ग्यान-बिग्यान के अध्ययन- अनुसंधान में लाग के बहुते कम समय में उपलब्धि हासिल कर सकेलें उनकर अधिका समय श्रम, साधन त पहिले अँगरेजी सीखे में बर्बाद हो जाता आ ई अँगरेजी सोना के मिरगा जइसन गाँव का प्रतिभाशाली राम के भटका रहल बिआ.\nसम्पन्न अँगरेजिदा अभिजन लोग एकरो जरिए आम जनता के लूट रहल बाड़ें. ओही अभिजन लोग के लठइती करत आजादी मिलला का बाद के हर सरकार सैद्धांतिक रूप से देश के तमाम स्थानीय मातृभाषा आ राष्ट्रभाषा हिन्दी का बिकास करत बेवहार में समस्त राजकाज, दफ्तर, परीक्षा, लोकसेवा आयोग, अस्पताल, न्यायालय, कर विभाग, बैंक वगैरह खातिर अँगरेजी के बेवहार करेलें ताकि शासन-प्रशासन के ठसक-दबाव, रोब-रुतबा आम जनता पर बनल रहे. तंत्र आ जनता के बीच दूरी बनल रहे. अँगरेजिये अइसन भाषा बिआ जवना के आर-ढाल के सहारे देशी भाषा जानेवाली जनता के नौकर, नौकर ना होके नौकरशाह बन गइल बाड़न.\nइहे लोग हिन्दी के राजकाज के बेवहारिक भाषा बने में बाधक बनत रहल बा. इहेलोग गाँव वाला भारत के कंगाल बना के शहर सिटी वाला इंडिया बना के सब सुख -सुविधा लूट रहल बा. अइसने लोग मोट पगार ( पैकेज ) के लोभ-लाभ खातिर देश के पइसा से काबिलियत हासिल करके माई-बाप, मातृभूमि आ मातृभाषा के अँगूठा देखा देता. गाँव के कुल्ह रस टान के शहर से महानगर आ महानगर से बिदेस पहुँचेवाला अइसने नकमहरामन का अपना गाँव, घर, परिवार-पड़ोस से घीन बरे लागेला. अइसन लोग का ई ना सुझे कि मातृभाषा भा राष्ट्रभाषा उहाँ के जनता के अस्मिता आ जातीय बोध के अलावे ओह समाज का जीवनबोध के परिचायको होले.एकर उपेक्षा उहाँ का जनता आ उनका संस्कृति के अपमान ह.\nहर समाज, देश आ प्रभुतासम्पन्न राष्ट्र में मुख्य रूप से दू तरह का भाषा समाज के स्थिति होले – उच्च भाषा भाषी समाज आ हीन भाषा भाषी समाज. उहाँ का समाज, देश आ प्रभुतासम्पन्न राष्ट्र के आपन स्थानीय मातृभाषा आ सउँसे देश भा राष्ट्र के राष्ट्रीय भाषा भाषी समाज के सम्मानित उच्च भाषा भाषी मानल जाला आ दोसरा समाज, देश भा राष्ट्र के भाषा के अपनावे आ अर्जित करेवाला समाज, देश आ राष्ट्र के हीन भाषा भाषी के कोटि में गिनल जाला. भाषा, संस्कृति, शिक्षा, इतिहासबोध के स्तर पर मानसिक रूप से गुलाम भारतीयन खातिर इहाँ के स्थिति उल्टे बा. काहेकि सन् 2001 का जनगणना के मुताबिक 125 करोड़ आबादी का एह भारतवर्ष में तमाम सरकारी, अर्धसरकारी आ गैरसरकारी मतलब धनाढ्य पूंजीपतियन के अँगरेजी मेडियम इस्कूल रूपी माफिया अपसंस्कृति केन्द्रित तमाम सक्रियता के बावजूद एह देश के प्रथम भाषा के रूप में अँगरेजी के प्रयोग करेवाला आ देश के तमाम स्तर का सविधन के उपभोग ठसक से जीयेवाला मात्र 226499 लोग बाकी सब जनता के जाति, भाषा, वर्ग, वर्ण, लिंग, क्षेत्र वगैरह के आधार पर भेद डालके आ कमजोर क के अपने आपके उच्च आ श्रेष्ठ सिद्ध करे में सफल हो रहल बाड़ें.\nअइसन हालत में अपना-अपना मातृभाषा, देश के समर्थ सम्पर्क राष्ट्रभाषा हिन्दी आ राष्ट्रलिपि देवनागरी के भाषाई अस्मिताबोध के साथ ओह सबके आपन हक दिलावे खातिर निर्णायक आंदोलन के जमीन तइयार करेके होई. काहेकि प्रतिद्वंद्वी रक्तबीज असुरो से भयानक बा. अइसन स्थिति में सेक्सन, लैटिन, ग्रीक, वेल्श, स्काटिश, आयरिश, स्पेनिश, फ्रेंच, लेबर समुदाय वगैरह के भाषा सब के समुच्चय भाषा के रूप में बिकसित भइल भाषा अँगरेजी से जुझे आ जीते खातिर अपना हिन्दी भाषा के देश के तमाम स्थानीय आ प्रांतीय मातृभाषा सब के मेल से राष्ट्र के एगो सर्वे समर्थ सम्पर्क भाषा, पहिल राजभाषा आ सम्मानित राष्ट्रभाषा बनावे के पड़ी. एकरा अनुवाद के भाषा के पहचान से बाहर निकल के अपने आपके मौलिक संस्कार भाव-विचार, ग्यान-बिग्यान आ आधुनिक प्रौद्योगिकी के भाषा साबित करेके होई.\nएह महान उपलब्धि के हासिल करे खातिर हिन्दी के आ हिन्दी का हिमायती लोग के अपना के उदार बनावे के पड़ी. देश के तमाम मातृभाषा सब के वाजिब हक देवे के पड़ी. एकरा सउँसे देश के भाषा बने के पड़ी. उत्तर भारत का तमाम मातृभाषा सबसे जीवनरस लेके उत्तर भारत के हिन्दीपट्टी घोषित करेके जानलेवा हठ त्यागे के पड़ी, ना त सरकार जइसे उत्तर भारत के हिन्दीपट्टी बताके आ हिन्दी के उत्तर भारत के मातृभाषा घोषित करके राजभाषा आ राष्ट्रभाषा घोषित करी, ओइसहीं दक्खिन, पूरब आ पच्छिम में एकर बिरोध शुरु हो जाई आ उत्तर भारत के मातृभाषाई अस्मिताबोध वाला जनसमुदायो अपना मातृभाषा के के मान- सम्मान, उत्थान- पहचान आ हक- हकूक खातिर आंदोलन के मजबूर हो जइहन.\nभाषा के मुद्दा बहुते संवेदनशील होला. भाषा के आधार पर एही देश में कइगो प्रांत बन-बँट चुकल बा. इतिहास गवाह बा कि एक मजहब के माने-जीये वाला लोग मातृभाषा के अपमान आ हक ना मिले के लेके दू देश में बँट चुकल बा. बंगलादेशी मुसलमान अपना मातृभाषा बंगला के लेके पाकिस्तान से अलग हो चुकल बाड़ें . कवनो जिन्दा व्यक्ति, समाज आ जनसमुदाय खातिर मातृभाषा आ ओकर राष्ट्रभाषा केतना संवेदनशील मुद्दा होला, कुछ प्रसंग आ संदर्भ से आउर स्पष्ट हो सकऽता.\nप्रसंग अँगरेजी भाषी आ फ्रेंच भाषी जनसमुदाय के भाषाई अस्मिताबोध के बा. सन् 1066 ई० में नारमंड लोग इंग्लैंड पर आधिपत्य जमाके अँगरेजी के हटाके फ्रेंच भाषा के उहाँ के राजभाषा घोषित कर दिहल. फेर फ्रेंच कुलीन वर्ग के भाषा बन गइल आ अँगरेजी निम्न वर्ग के.बाकिर 300 साल बाद लमहर लड़ाई लड़ला के बाद अँगरेजी के दिन बहुरल. सन् 1338 ई० में इंग्लैंड के फ्रांस से जुद्ध शुरु भइल. इंग्लैंड के जनता का मन में फ्रांस आ फ्रेंच भाषा के लेके बहुते आक्रोश रहे. ओह समय के सम्राट एडवर्ड फ्रेंच रहलें त नारमंडे मूल के, बाकिर ऊ अतीत में अँगरेजी भाषा के प्रति भइल अन्याय के लेके नाखुश रहलें. एह से ऊ प्रतिक्रिया बस अँगरेजी के समर्थक हो गइल रहलें. ऊ सन् १३६२ में ब्रिटिश संसद के अँगरेजी में संबोधित कइलें. फेर धीरे-धीरे इंग्लैंड में अँगरेजी भाषा के गरिमा बढ़त गइल. कहे के मतलब कि आमजन बड़लोग का आचरण के अनुकरण करेलें.\nइतिहास के प्रसिद्ध विद्वान डॅा० रघुवीर जब फ्रांस जास त उहाँ के एगो राजवंशीय परिवार मे ठहरस. ऊ राजपरिवार उनका के बहुते मान-आदर देवे. एक बेर ऊ ओही राजपरिवार में ठहरल रहस. ओही बीच उहँवा भारत से उनका नामे एगो चिट्ठी पहुँचल. ऊ चिट्ठी पढ़ते रहस कि ओह परिवार के एगो बच्ची, जवन उनका से हिल मिल गइल रहे. उनका हाथ से झपट के चिट्ठी लेके पढ़े लागल. ऊ चाहिए के मना ना कर सकलें. ओह लइकी का एतने जाने के उत्सुकता रहे कि भारत के भाषा कइसन होले आ कइसे लिखाले. बाकिर भारत से डॅा० रघुवीर के नाम गइल चिट्ठी त अँगरेजी में लिखल रहे. ऊ लइकी चिट्ठी डॅा० साहेब के ओर बढ़ाके उदास मने अन्दर चल गइल. डॅा० साहेब आपन चिट्ठी बाँचे लगलें.\nहर दिन के तरह भोजन के समय राजपरिवार के सब सदस्य आ डॅा० साहेब भोजन के मेज पर बइठल. भोजन के बाद ओह बच्ची के मतारी मतलब परिवार के मलकिनी, जे डॅा० साहेब के सबसे जादे आदर देत रही, डॅा० साहेब से बहुते उदास मन से कहली कि डॅा० साहेब, अपने आगे से ठहरे खातिर अलग जगह ढूंढ लेब. फेर ऊ एह स्थिति के कारन स्पष्ट करत बेबाक ढंग से कहली – ‘ देखीं डॅा० साहेब, जवना व्यक्ति, समाज भा देश के आपन मातृभाषा, राष्ट्रभाषा आ राष्ट्रलिपि ना होखे, ओकरा के हमरा फ्रेंच भाषा में असभ्य, बर्बर आ निम्न मान के सम्मान ना दिहल जाला. राउर आ रउरा देश के त कवनो मातृभाषा आ राष्ट्रभाषा हइये नइखे. रउरा सब त अँगरेजी से काम चलावेनी एह से हमरा नजर मे रउआ आ राउर देश भाषिक स्तर पर गुलाम बा. अइसन लोग से हमनी अइसन भाषिक अस्मिताबोध वाला परिवार कवनो सम्बन्ध ना राखे. आउरी सुनीं, हमार मतारी लॅारेन प्रदेश का ड्यूक के कन्या रही. पहिलका विश्व जुद्ध के पहिले ऊ प्रदेश जर्मनी के अधीन रहे. जर्मन सम्राट् उहाँ के फ्रेंच भाषा के शिक्षण के माध्यम भाषा से हटा के जबरदस्ती जर्मन भाषा थोप दिहलस. एक बेर जर्मनी के महारानी लॅारेन प्रदेश के भ्रमण के दौरान ओह इस्कूल में पधरली, जवना में हमार मतारी पढ़त रहली. जर्मनी के राष्ट्रगान, जवन जर्मन भाषा में रहे, गायन प्रतियोगिता में हमार मतारी महारानी के सामने शुद्ध शुद्ध राष्ट्रगान सुना दिहली. सुन के महारानी बहुत खुश होखे मुँहमाँगा इनाम देवे के कहली. कई बार इनाम माँगे खातिर मजबूर कइला पर हमार मतारी महारानी से पूछली कि जवन चीज हम माँगेब ऊ मिली नू? एह पर खीझ के महारानी कहली – ऐ बच्ची, हम महारानी हईं. हमार बात अटल होले. तूँ माँग त सही. एतना सुन के हमार मतारी कहली कि हे राजमाता, आज हमरा के एतने बचन दीं कि हमरा प्रदेश के राजभाषा आ शिक्षा के माध्यम भाषा फ्रेंच होखे. छोट बच्ची के मुँह से एह तरह के अकल्पनीय माँग सुन के महारानी के चेहरा तमतमा गइल बाकिर ऊ बचन हार चुकल रहली. ऊ गुस्सा में कहली कि जुद्ध लड़ के जवन चीज नेपोलियन ना जीत पवलें तवन चीज ई छोट बच्ची अपना विवेक से जीत लिहलस. ऊ ओहिजा घोषणा करत कहली कि आज से एह प्रदेश के राजभाषा फ्रेंच होई. बाकिर अब ई प्रदेश बहुत दिन तक जर्मनी के अधीन ना रह पाई. कवनो व्यक्ति, समाज भा देश के गुलाम बनावे के सबसे कारगर हथियार भषे होले.’महारानी के बात साँच भइल. कुछे साल बाद लॅारेन प्रदेश जर्मनी से आजाद हो गइल.’ राजपरिवार का मलकिनी के बात सुनके डॅा० रघुवीर के मन में अपना देश के राष्ट्रभाषा के हिन्दी खातिर पहिला बेर सम्मान के भाव महसूस भइल.\nइंग्लैंड आ फ्रांस के बीच समुद्र से दूरी मात्र एकइस किलोमीटर बा. बाकिर फ्रांस के लोग से कुछुओ अँगरेजी में पूछल जाला त मुँह बिचका के समझला के बावजूद जबाब फ्रेंच भाषा में देवेला. आयरलैंड के जनता का अँगरेजी के जगहा अपना मातृभाषा गैली के अधिका सम्मान देले आ ओकरा के शिक्षा के माध्यम भाषा बनाके ओकरा बिकास खातिर संघर्षरत बिआ. आधुनिक तुर्की के निर्माता कहाये वाला अबुल कमाल पाशा अपना मंत्री से पूछलन कि तुर्की कतना दिन में हमरा देश के राजभाषा बने जोग हो पाई ? एह सवाल के जवाब देत मंत्री कहलें कि जदि खूब तेजी आ ईमानदारी से एकरा बिकास के लेके सामूहिक काम कइल जाए त कम से कम बीस साल लाग सकेला. एह पर अबुल कमाल पाशा कहलें कि समुझऽ कि आज बीस साल बीत गइल आ आज से तुर्की एह देश के राजभाषा आ राष्ट्रभाषा घोषित भइल. आज से देश सब कामकाज तुर्की भाषा में सम्पन्न होई आ जेकरा दिक्कत बा ऊ काम छोड़ के जा सकऽता.\nएक बार स्टालिन मास्को में भारतीय राजदूत से प्रमाणपत्र अँगरेजी में लेवे से इन्कार कर देले रहस. तब बुझाइल रहे कि हिन्दी से प्रेम रूस के बा भारत के ना. एक बेर एगो भारतीय भाई विदेशी विद्वान श्री जिजिन से अँगरेजी में कुछ पूछलन, श्री जिजिन ओह सवाल के जबाब हिन्दी में दिहलन. भारतीय होके अँगरेजी में सवाल आ विदेशी होके हिन्दी में जबाब के चलते ऊ भाई साहब कुछ झेंपत आ अचरज भरल निगाह से विदेशी विद्वान के देखत धीरे से पूछलन – रउरा हिन्दी जानत बानी? एह पर श्री जिजिन व्यंग्य के ढंग में कहलें – हँ जानत रहनी, बाकिर दिल्ली जाके भुला गइनी. जिजिन के जबाब ओह भारतीय के मुँह पर जोरदार तमाचा जइसन रहे. सर्वेश्वर दयाल सक्सेना के एगो आलेख में एह प्रसंग के जिक्र बा.\nसौ साल पहिले तक स्वीड भाषा बोले वाला फिनलैंड के लोग एक दिन में फिनी भाषा में काम काज करेके निर्णय लिहलस आ ओह लोग का कबो कवनो दिक्कत ना भइल. इजराइल देश के मातृभाषाई आ राजभाषाई अस्मिताबोध के तुलना साइते कवनो देश से कइल जा सकेला. इजराइल देश के जनता, उहाँ के हिब्रु भाषा आ यहूदी धर्म सबकुछ मुसलमानी आक्रमण आ आतंक से नष्टभ्रष्ट आ तितर बितर हो चुकल रहे. बाँचल खोंचल इजराइली यहूदी लोग एने ओने का देशन में आश्रय लेले रहे. ओही में से एक बेन याहूजा के मन में ई भाव बिचार जागल कि अपना धर्म आ संस्कृति के भाषा हिब्रु के जियावे-बनावे के चाहीं. एह सोच के तहत ऊ जवना अवरत से बिआह कइलन, ओकरा से शर्त रखलन कि अपना बच्चा के मात्र हिब्रु सिखावल जाई. सचमुच ऊ दूनो बेकत अपना बच्चा के सबका से अलग राखके केवल हिब्रु भाषा सिखावल लोग. जब ऊ सेयान आ सगेयान भइल त अपने आप दुनिया के आउरो भाषा जानल. फेर उहो हिब्रु भाषा खातिर एगो इस्कूल खोललस. बाकिर बारह बरिस तक कवनो विद्यार्थी हिब्रु भाषा आ हिब्रु के माध्यम से आउर विषय पढ़े ना आइल. बाकिर ऊ परिवार हार ना मानल. धैर्यपूर्वक ऊ परिवार दुनिया के उपहास आ उपेक्षा के झेलत अपना उद्देश्य आ उपलब्धि खातिर उद्यम करत रहल. फेर कुछ विद्यार्थी अइलें स. सबके मुफ्त में पढ़ा के इहे वचन लिआए कि तहनियो मुफ्त में एह भाषा के बिकास खातिर ईमानदार उद्यम करबऽ लोग. समय सरकल, अपना एही हिब्रु भाषा के बदौलत हिब्रु भाषी यहूदी समुदाय संगठित होत गइल आ एक दिन सबल, समृद्ध आ समर्थशाली इजराइल देश दुनिया के मानचित्र पर आपन जोरदार जगह बनवलस. आउर देश के तरह भाषा आ संस्कृति के स्तर पर स्वाधीनत स्वाभिमानी राष्ट्र इजराइल जेतना नोबेल पुरस्कार आ बिकास पवले बा ओतना औपनिवेशिक भाषा अँगरेजी के गुलाम देश कल्पनो ना कर सकस. एकर वजह ई बा कि कवनो बिकास, पुरस्कार भा सम्मान मौलिकता आ सृजनात्मकता के भेंटाला आ ई सब अपने मातृभाषा भा राष्ट्रभाषा में संभव होला. आन से उधार लिहल अनुवादी भाषा में कतई संभव ना हो सके. बिदेशी भाषा रटे का चलते बच्चा आ व्यक्ति के दिमाग भोथर हो जाला. बच्चा के शारीरिक बिकास आन भाषा में मिलल गृहकार्य के मानसिक दबाव के चलते रूक जाला. ऊ कवनो बिषय से सीधे ना जुड़ पावे, फेर एकर असर ओकरा पर आजीवन बनल रहेला. एही से दुनिया के हर भाषा, संस्कृति आ ग्यान- दर्शन के पंडित भइला के बावजूद दुनिया के चिन्तक -विचारक-दार्शनिक अपने भाषा,संस्कृति,शिक्षा-दर्शन के अधिका तरजीह देलन.\nमालवीय जी के नेवता पर बनारस हिंदू विश्वविद्यालय पहुँचल महात्मा गाँधी विश्वविद्यालय के मुख्य द्वार के नाम पट्टिका पर अँगरेजी के बड़-बड़ अक्षर में लिखल -” वनारस हिन्दू यूनिवर्सिटी” के नीचे हिन्दी- देवनागरी के छोट-छोट अक्षर में लिखल “बनारस हिन्दू विश्वविद्यालय” पढ़के हिन्दी के दुर्दशा पर उदास मन से टिप्पणी कइलें कि “हमरा अइसन महसूस भइल ह कि जइसे अँगरेजी महारानी के पाँव तले एकर दासी हिन्दी अपना दयनीयता बस दुबकल बिआ”.\nजइसे जर्मनी, जापान, चीज, रूस, हालैंड, पोलैंड वगैरह देश आ देश के जनता अपना मातृभाषा आ राष्ट्रभाषा के अस्मिताबोध आ बिकास के माध्यम से अपना के बिकसित करत आपन शिक्षा, चिकित्सा, सेवा, सुरक्षा, न्यायालय, सचिवालय, सरकार आ शासन-प्रशासन चला सकऽता त आपन भारतवर्ष अपना प्रांतीय मातृभाषा सब आ देश स्तरीय सम्पर्क भाषा हिन्दी के माध्यम से देश के समृद्ध आ शक्तिशाली काहे नइखे बन सकत बल्कि ओही राहे सुगमता से आ मौलिकता से बन सकऽता. अवसर अनुकूल बा. जब दुनिया के देश के नजर भारत के संस्कार – बाजार आ मानवीय मूल्यन का दार्शनिक -बेवहारिक बिस्तार पर बा तब हम हर भारतीय के दुनिया के देश खातिर अपना बाजार के दुआर ओही शर्त पर खोले के चाहीं जदि ऊ देश हमरा से व्यापार – बेवसाय के माध्यम खातिर हमरा मातृभाषा आ राष्ट्रभाषा के बेवहार करी.\nहंस पत्रिका के स्वदेशांक (सन् 1932) में आर्य समाज के स्वामी आनन्द मिश्र सरस्वती ठीक कहले बाड़ें कि सही में देशभक्त उहे हो सकऽता जेकरा अपना मातृभाषा, राजभाषा, राष्ट्रभाषा, संस्कृति आ साहित्य से प्रेम बा. जेकरा एह सबसे प्यार नइखे, ऊ चाहे कुछ आउर हो सकऽता, बाकिर सही देशभक्त नइखे हो सकत.” ओही से एक बेर व्यंग्य आ क्षोभ के लहजा में आचार्य हजारी प्रसाद द्विवेदी अँगरेजीपरस्त लोग पर तंज कसत कहले रहस – “जदि अँगरेजिये भारतीय एकता के आधार बा त अँगरेजनो सब के वापस भारत बोला ल लोग.”\nद्विवेदी जी साफ- साफ कहले बाड़े कि जइसे हमनी कश्मीर के भा भारत के कवनो प्रदेश का एक एक इंच जमीन के रक्षा करिले. थोड़का जमीन के रक्षा में पूरा देश सामूहिक रूप से जुद्ध-रत हो जाला, ओइसहीं अपना देश के कम से कम बोले जाए वाली बोली, भाषा के रक्षा खातिर सउँसे देश के सन्नद्धो भइल देशभक्ति ह.’\nचेकोस्लोवाकिया के हिन्दी विद्वान डॅा० आंदोलन स्मेकल के मत से, कवनो व्यक्ति, समाज आ देश के सांस्कृतिक उपलब्धि, चरित्र, मनोभाव आ आत्मा के जाने के होखे त ओकरा भाषा के बारीकी से समुझे के होई. ‘ एह से हम भोजपुरी भाषी सबके अपना भाषा के साहित्य, संगीत, शिक्षा, ग्यान – बिग्यान, दर्शन, चिन्तन, मौलिक बिचार, शोध-आविष्कार, औद्योगिकी-प्रौद्योगिकी आ तमाम आधुनिक तकनीक के माध्यम भाषा बनावे के होई. हमरा रउरा आ हर भोजपुरी भाषी का समुझे के होई कि माता आ भाषा समारोह से बड़का ना बनस, ऊ बड़ बनली अपना सपूतन के किरती, सेवा, समृद्धि आ उनका प्रति सरधा-सम्मान के भाव से. जइसे आपने मतारी चाहे जवना हालत में होखस, आपन मतारी होली. उनके ममता-सनेह आ दुलार-प्यार से बच्चा अघाला-धधाला. चाहे ऊ मतारी कतनो फटेहाली में काहे ना होखे. अनका रानी-महारानी मतारी से केहू मतारी वाला ना बन सके. असली मतारी के ममता ना पा सके, ओइसहीं अनका मातृभाषा में आपन वेदना-संवेदना संतोषजनक ढंग से अभिव्यक्त ना हो सके. जवन मातृभाषा अबोधावस्था मे कंठ आ ओठ के तोतलाहट-तूती, बोली-बकार दिहलस. ग्यान अभाव के दिन में पललस-पोसलस, ओकरे के सगेयान, समृद्ध आ सुशिक्षित भइला पर उपहास कइल अउर उपेक्षित छोड़ल ओइसहीं होई जइसे कवनो बाजारू अवरत के पाके धर्मपत्नी के भा समृद्ध सास के पाके जनम देवेवाली मतारी के उपहास आ उपेक्षा कइल होला.\nएक बेर एगो भोजपुरी भाषी आधुनिक शिक्षा सम्पन्न अँगरेजीदा आ खुद के अँगरेजी भाषा के बदौलत समृद्ध बनल सम्भ्रांत सज्जन ठसक के साथ कहलें – भोजपुरी बोलला से पिछड़ापन झलकेला. भोजपुरी पढ़े-लिखे वाला लोग-लइका मूर्ख बा. आखिर भोजपुरी पढ़ेवाला के मिली का ? आज के बाजारवादी बेवस्था में भोजपुरी के मार्केट वैल्यु बा का ?” तब से हम चुप होके उनकर सब बकधून सुनत रहीं. अब बात माथ के ऊपर जाए लागल. हमरा से कड़ेड़े जबाब दिआ गइल कि सुनी ना, जइसे मार्केट वैल्यु बाजारू अवरत होला जनम देवेवाली आ ममता लुटावे वाली मतारी के ना होखे, ठीक ओइसहीं मार्केट वैल्यु बाजारू भाषा के होला माई के भाषा मातृभाषा के ना होखे. हमार मातृभाषा भोजपुरी त साहित्यिक-सांस्कृतिक रूप से एतना ना समृद्ध बा कि भारतीय साहित्य-संस्कृति के लौकिक स्वरूप भोजपुरी भाषा आ लोक साहित्य में स्पष्ट होला, तबे नू आचार्य बलदेव उपाध्याय अपना पुस्तक ” भारतीय साहित्य का अनुशीलन” के निबंध – ‘महाभाष्य और भोजपुरी ‘ के पन्ना 491-492 पर स्पष्ट लिखले बाड़न – “पातञ्जल महाभाष्य व्याख्या मर्म प्रकाशिका. जीव्यात् भोजपुरी भाषा भव्य भावा- नुवर्तिनी ..”\nPrevious Post: भोजपुरी भाषी के मातृभाषाई के अस्मिताबोध – 3\nNext Post: अशोक द्विवेदी के तेवरी


दुर्गा प्रसाद मजूमदार – Anjoria\nदुर्गा प्रसाद मजूमदार\nभिखारी ठाकुर सम्मान से नवाजल गइलन दुर्गा दादा\nभोजपुरी इंडस्ट्री के बड़हन निर्माता आ प्रोडक्शन कंपनी आदिशक्ति एंटरटेनमेंट के दुर्गा प्रसाद मजूमदार, जिनका के सभे आदर से दुर्गा दादा कहेला, के पिछला दिने दिल्ली में भइल एगो समारोह मे ‘भिखारी ठाकुर सम्मान’ से नवाजल गइल. भोजपुरी भाषा, साहित्य, कला-संस्कृति, आ समाज के बेहतरी का दिशाईं जाने जोग कामपूरा पढ़ीं…\nनया निर्देशकन के मौका देबे में माहिर हवे आदि शक्ति\nजानल मानल फिल्म फाईनेंसर कंपनी आदि शक्ति इंटरटेनमेंट के महारत हासिल बा नयका निर्देशकन के मौका देबे में. कंपनी के कर्ता धर्ता दुर्गा प्रसाद मजूमदार उर्फ दुर्गा दादा जानल मानल गीतकार संगीतकार विनय विहारी के उकसवले कि उ फिलिम ‘प्यार मोहब्बत जिन्दाबाद’ के निर्देशित करसु. बहुते ना नुकुर का बादपूरा पढ़ीं…\nदादा के जादू फेरू जोरदार चलल\nजानल मानल फिल्म फाईनेंस कंपनी आदि शक्ति इंटरटेनमेंट आ निरहुआ इंटरटेनमेंट के जादू एक बेर फेरू देखे के मिलल बा एह जोड़ी के नइकी फिलिम ‘निरहुआ हिन्दुस्तानी’ के सफलता से. निरहुआ हिन्दुस्तानी बिहार में सफलता के डंका बजा दिहले बिया आ हर सेशटर पर निकहा बिजनेस बिटोरत बिया. फिल्म फाईनेंसरपूरा पढ़ीं…\nदुर्गा प्रसाद मजूमदार के सम्मानित कइलसि ‘द साउंड एशोसिएशन आफ इंडिया’\nदुनिया भर में पखावज वादन ला मशहूर आ फिल्म फाईनेंसर दुर्गा प्रसाद मजूमदार के सम्मान पिछला दिने मुंबई में सिनेमा आ मनोरंजन जगत के जानल मानल संस्था ‘द साउंड एशोसिएशन आफ इंडिया’ एगो भव्य कार्यक्रम में कइलसि. मुंबई के अंधेरी पश्चिम के माहेश्वरी सदन में भइल एह भव्य कार्यक्रम मेंपूरा पढ़ीं…\nफिलिम ‘प्यार किया तो डरना क्या’ के शूटिंग पूरा\nजानल मानल फिलिम फाईनेंसर दुर्गा प्रसाद मजूमदार आ ‘भोजपुरी सिटी’ ट्रेड मैगजिन के किसन खदरिया अउर मशहूर निर्माता निर्देशक रमाकांत प्रसाद के फिलिम ‘प्यार किया तो डरना क्या’ के शूटिंग पूरा हो गइल बा आ अब एकर पोस्ट प्रोडक्शन के काम शुरू हो गइल बा. एकर शूटिंग नेपाल में करावलपूरा पढ़ीं…


आतंकवादी – टटका खबर\n(टटका खबर, बुध, भादो अन्हरिया दशमी, 2078 विक्रमी) जम्मू कश्मीर के आतंकियन का डर से आ ओहनी के हमलन में क्षतिग्रस्त हो चुकल शीतलनाथ शिवमन्दिर के 26 बरीस बाद फेर से पूजा अर्चना करे ला खोल दीहल गइल बा. कश्मीर के राजधानी श्रीनगर में बनल एह एतिहासिक मन्दिर में काल्हु केंद्रीय राज्य मंत्री प्रह्लाद सिंह\n(टटका खबर, मंगल, आषाढ़ अँजोरिया तृतीया, 2078 विक्रमी) नेपाली सुप्रीम कोर्ट अपना राष्ट्रपति के आदेश दिहलसि कि ऊ शेर बहादुर देउबा के नेपाल के प्रधानमंत्री बना दीहल जाव. बाद में देउबा नेपाल के प्रतिनिधि सभा में आपन बहुमत 30 दिन का भीतर साबित क के देखइहें. जान जाईं कि मौजूदा प्रधानमंत्री के पी शर्मा ओली\nसतरह बरीस लागल बाकिर अहमदाबाद के विशेष सीबीआई अदालत फैसला सुना दिहलसि कि इशरत जहाँ आतंकवादी रहुवे आ ओकरा के मार गिरावल कवनो तरह से अपराध ना मानल जा सके. एह मामिला में आरोपी बनावल गइल तीनो पुलिस अधिकारियन के अदालत निर्दोष मान लिहलसि, जान जाईं कि जून 2014 में गुजरात के तब मुख्यमंत्री रहल\nश्रीनगर, 22 जून (वार्ता), दक्षिण कश्मीर के अनंतनाग जिला में आजु शुक का सबेरे घेराबंदी आ तलाशी अभियान का दौरान आतंकवादियन से भइल मुठभेड़ में तीन गो आतंकवादियन के मार गिरावल गइल. एह मुठभेड़ में एगो जवानो शहीद हो गइल आ एगो नागरिको के मौत भइल बा. पुलिस महानिदेशक डॉ एस पी वैद्य के कहना\nश्रीनगर, 06 मई (वार्ता). जम्मू-कश्मीर के शोपियां जिला में आजु घेराबंदी आ तलाशी अभियान का दौरान आंतकवादियल आ सुरक्षा बल का बीच शुरू भइल मुठभेड़ में हिज्बुल मुजाहिद्दीन के माथ कमांडर समेत सगरी पांच गो आतंकवादियन के मार गिरावल गइल. एह मुठभेड़ में सुरक्षा बल के दू गो जवानो घवाहिल हो गइल बाड़ें. जम्मू कश्मीर\nकश्मीर मुठभेड़ में विदेशी समेत तीन गो आतंकी मरइले\nश्रीनगर,12 मार्च (वार्ता). जम्मू कश्मीर के अनंतनाग जिला में आजु सुरक्षा बल आतंकियन से मुठभेड़ में एगो विदेशी आतंकी समेत तीन गो आतंकवादियन के मार गिरवलें. खबर मिलल रहुवे कि इलाका में कुछ आतंकवादी लुकाइल बाड़ें त राष्ट्रीय राइफल्स, जम्मू कश्मीर पुलिस के विशेष अभियान ग्रुप अउर केंद्रीय रिजर्व पुलिस बल साझा आभियान में अनंतनाग\nभारतीय जनता पार्टी आ रामविलास पासवान के लोक जनशक्ति पार्टी का बीच गठबन्हन के बातचीत अपना आखिरी दौर में बा आ दुनू पार्टी सीट के बंटवारा पर करीब करीब सहमत हो गइल बाड़ी सँ. बतावल जात बा कि लोजपा के बिहार में सात गो भा आठ गो सीट दीहल जाई. हालांकि इहो सुने में आवत


पारिवारिक फिल्म हवे ‘मेहरारू चाही मिल्की व्हाईट’ – Anjoria\nमनोहर एस. झा प्रोडक्शन के भोजपुरी फिल्म ‘मेहरारू चाही मिल्की व्हाईट’ पूरा तरह से पारिवारिक कॉमेडी हवे आ फिल्म से दर्शकन के अइसन संदेश मिली जवना से ऊ लोग अपना जीवन में बदलाव ले आई. एह फिल्म में रानी चटर्जी आ प्रियेश सिन्हा के जोड़ी पहिला बेर परदा पर लउकी. कहानी का बारे में बतावल जात बा कि अपना बाप महतारी के इकलौता बेटअ मोहन अपना चचो के लाड़ला हवे. सभे ओकरा बिआह खातिर उत्सुक बावे. मोनू के महतारी चांद जइसन बहू खोजत बाड़ी आ मोहन के बस एके गो ख्वाहिश बा कि ओकर मेहरारू चांदो से सुन्दर आ बिल्कुल दूध का तरह गोर होखे. मोहन के दिन मस्ती से कटत बा बाकिर गाँव में मोहन के सगरी परिजन लड़िकी खोजत खोजत थाक जात बाड़े बाकिर मिल्की व्हाइट लड़िकी नइखे भेंटात. एह बीच मोहन के मामा मोहन के शहर ले जाके कॉलेज में दाखिल करा देत बाड़े. ओही कॉलेज में मोहन के माहिनी मिलत बाड़ी जे बिल्कुल मोहन के ख्वाब के रानी जस बाड़ी. मोहन अपना मोहिनी के मोहे में लाग जात बा आ गँवे गँवे मोहिनीओ के मोहन से लगाव हो जात बा. ई देख कॉलेज के छात्र विक्की दुनु का बीच आग लगा देत बा. मोहिनी के दिल टूट जा ता. आगे का होखत बा से देखे खातिर त फिलिम देखे के पड़ी. तब ले इंतजार कर लीं. फिलिम जल्दिए रिलीज होखे वाली बा.\nनिर्माता मनोहर एस. झा, निर्देशक मिथिलेश अविनाश, गीत विनय बिहारी, संगीत राजेश गुप्ता, नूतन पंकज, लेखक अनिल सिन्हा, छायांकन नंदू चौधरी, नृत्य प्रवीण बरिया अउर रितु राज, मारधाड़ मंगल फौजी के बा.\nमुख्य कलाकार प्रियेश सिन्हा, रानी चटर्जी, गजेन्द्र चौहान, धीरज पंडित, विष्णुशंकर बेलु, मेहनाज, निलिमा सिंह, दीपक सिंन्हा, समीर शेख, सुशील सिंह, अउर शमी हउवे. आईटम सांग सीमा सिंह आ पूर्णिला राय चौधरी पर फिल्मावल गइल बा.


बरेली रोजगार मेला | उत्तर प्रदेश (युपी) के बरेली में रोजगार मेलें की भर्ती | बाहरी पास वालो के लिए सुनहरा मौका सिक्योरिटी गार्ड पद की भर्ती 2021 - Edu 247 | Sarkari Result, Sarkari Results – Latest Online Jobs 2021 बरेली रोजगार मेला | उत्तर प्रदेश (युपी) के बरेली में रोजगार मेलें की भर्ती | बाहरी पास वालो के लिए सुनहरा मौका सिक्योरिटी गार्ड पद की भर्ती 2021\n12th Pass Jobs Bareilly Private Jobs Sarkari Result UP Rojgar Mela Uttar Pradesh\nबरेली रोजगार मेला | उत्तर प्रदेश (युपी) के बरेली में रोजगार मेलें की भर्ती | बाहरी पास वालो के लिए सुनहरा मौका सिक्योरिटी गार्ड पद की भर्ती 2021. 12th Pass Jobs in Bareilly UP Rojgar Mela for working in Bareilly.\nपद का नाम: SECURITY GUARD AND SUPERVISOR\nकम्पनी का नाम: SCI SECURITIES SERVICES PVT LTD\nकाम करने का स्थान (कार्य स्थल): MAINPURI, MEERUT AND GHAZIABAD\nउम्र: 20 – 50\nABLE TO PERFORM HIS REGULAR SECUERITY DUTY IN VARIOUS INDUSTRIAL UNITS\n12,000 प्रति महिना\nसाक्षात्कार परीक्षा प्रकार : वाक इन, साक्षात्कार,\nबरेली रोजगार मेला\nPrevious: आगरा रोजगार मेला | उत्तर प्रदेश (युपी) के आगरा में रोजगार मेलें की भर्ती | बाहरी पास वालो के लिए सुनहरा मौका मल्टी टास्किंग पद की भर्ती 2021\nNext: हाथरस रोजगार मेला | उत्तर प्रदेश (युपी) के हाथरस में रोजगार मेलें की भर्ती | बाहरी पास वालो के लिए सुनहरा मौका डिलिवरी बाॅय पद की भर्ती 2021


नन्हकी के माई – भोजपुरी साहित्य सरिता\nआज भोरही से मड़इया में खुबे आवाजाही लागल बा। नन्हकी के माई आज अकवार से बाहर निकल जात बिया। बड़की चाची जब खिसियास त उ घरी तनी घुघटा के सरका के कहस- ए अम्मा! बहरिया कोई ना रहल ह। आ नन्हकी के कबे से कहतानी सुनते नईखे।त हाली हाली निपटारा करे खातिर …………. एतने में – ‘अच्छा ठीक बा। जा घरे ‘बड़की चाची के ऐलान सुनते भीतर चल गईली।\nए नन्हकी ! सुन ! साबुन से बढिया से मुँह धोके पउडरवा तनी लगा लीहे। अबकी तोर मुँहवा साफा लागता । इ जे एक महीनवा हरदी चनन लगइलिस नु। एही से नीक लागता। लइकवा तनी साफा बा।\nलइका खुबे पढल- लिखल बा। सुने में आइल ह जे उ कहले बा कि लइकिया पढ़े में तेज होई आ हमरा मन के उपजल प्रश्न के उत्तर दे दीही त ओही घरी ‘हॅ’ कह देब। ए पीर बाबा! ए गंगा माई! ए देवरहवा बाबा! रउरा के गोर लागतानी। नन्हकी के अबकी बियहवा फाइलल करा दीहीं। रउरा हमरा के बेटी दिहनी एकर दुःख हमरा नईखे लेकिन रंगवा रऊरा एकदम दब देहनी ए बात के दुःख बा। हम सेर भर लइचीदाना चढ़ाइब। शीतला माई के मंदिल जाइब । केकर केकर ताना केतना सुनब ।ई हमार बनावल दोष त ना ह बाकिर राउरे दिहल बा त रऊरे किरिपा करींऽ।बोलते बोलते पसेरी भर लोर गिर गईल ओकरा माई के ।\nऐ माई! ऐ नन्हकी के माई! निकल बहरी। देख । आ गईल लोग। नन्हकी के बाबूजी दुअरे से हाक मरनी त नन्हकी के माई के देह मे एगो अलगे किसिम के फुरती आ गईल।\nआरे ए माई! कहाँ बानी। ओसरवा में जाईं। आ गईल लोग। ‘ठीक बा’- कहते माई ओसारा में बिछल खटिया पर जाके बईठ गईली। जोर से कहे लगली- एजी! ले आईं । बहरिये सब बात हो जाई का। एहजी नस्तवा ठंडा जाता। माईयो अपना माथा के अॅचरा सरकरवली तनी आ कहते कहते बहरिये चल गईली। चलीं, चलीं आईं । अब नस्ता के संगही बातो होई।\nओकरा बाद सब कोई ओसारा में आ गईल।\nनन्हकी के माई जब नन्हकी के लेके अइली त लइका ओकरा पर टकटकी लगा के देखे लगलस। सब कोई ई देख के एक दोसर के मुँह देखे लागल।\nनन्हकी के माई सीन बदले खातिर कहली- आ सब अबही ले धइले बा ।लीहीं ना बउवा।\nहूँ ऽऽ। अब आइल बानी त खाइये के जाइब। बाकिर तनी नन्हकी से अकेलहूॅ में कुछ पूछे के बा- लइका कहलन।\nएतना सुनते बाबा जोर से कहे लगलन- ऐरू गैरू घर के हमनी बुझतार का। परदेशी के जोर दिहला से हम लइकियो देखइनी ह ।ना त हमनी कीहां ई सब ना चलेला। हम अपना लइकी के बाहर भेज के पढवनी त लइका भी त ओइसने चाहीं। एही से तहरा के लइकीयो देखा देनी ।अब अकेले का। जे पूछे के बा एही जे पूछ ल।\nठीक बा। हम एही जे पूछतानी -लइका कहलन।लेकिन रउरा लोग बीच में बात में मत घुसब।\nएकरा बाद पढाई लिखाई के बात भईल ।नोकरी करे के विचार पर बात भइल। अंत में लइका कहलन- अच्छा! ई बताव। एतना मुँहवा में पावडर काहे लगइले बारू। ई बात सुनते नन्हकी के माई बीचे में कहे के शुरू कईली- ना हमी तनी ऽऽऽऽ।\nरउरा तनी चुप रहीं। हम नन्हकी से पुछतानी।\nनन्हकी बिना कुछ कहले लोर ढरकावे लागल। ओकर लोर से नन्हकी के माई के लोर दुगना गिरे लागल। लइका कहलन- रोव मत। जबाब द।\nनन्हकी के मुँह से एतने बड़ी मुश्किल से निकलल- माई कहलस।\nलइका कहलन- जा मुँह धो के आव। एतना सुनते बाबा आ बाबूजी त गरम होखे लगलन। दादी बुझ गइली। उ खुदे बाहर चल गइली ।आ बोलवली- सुनतानी जी। तनी हेने आईं । ऐ बबुआ! तुहूं आव।\nऐ नन्हकी के माई! तनी दु गिलास पानी ले आव।\nसब कोई धीरे धीरे उहां से हट गइल। नन्हकी मुँह धोके अइली त लइका कहलन- देख! हमरा बनावटी लोग आ लीपल पोतल फैसनवाला मुँहवो पसन्द नइखे। बाकिर तहार सोच हमरा बहुते पसन्द आईल । अब हम त अइसहीं बानी। जे कहे के बा सब साफ साफ कहेनी। तहरा हमार बात मिजाज ठीक लागल त बोलऽ तहरा बाबा के हम हॅ कह के जाइब। नन्हकी के मुँह पर मुस्कान छा गईल। उ खाली आपन अॅखिये से लइका के सबकुछ कह देली। ओकरा बाद लइका कहलन- तु जा अब। फेर भेंट होई जल्दीये।\nनन्हकी के जाते सब जन भीतर आ गईलन। का ऐ बबुआ! का भईल। पूछ लेलऽ नु। दादी कहते कहते खटिया पर फेन बिराजमान हो गइली।\nलइका कहलन- हमरा त लइकी पसन्द बारी। रउरा लोग तईयारी करीं।\nका? का कहतारऽ ! तहरा घर में बड़ कोई नईखे का- बाबा बीचहीं में टोक देहलन।\nलइका कहलन- बारन काहे ना। सब कोई बा ।दादी दादा माई बाबूजी मामा मामी चाचा चाची बुआ मौसी सभे बा। लेकिन ऊ लोग भी रऊरे लोग जइसन बारन। रंगवा के लोभ उनहूं के मन में बा। गोर खोजिहें त फेर का होई। हमनी के त बदल रहल बानी।लेकिन रऊरा लोग के कइसे बदलल जाव। सब के माई के गोरे लइकी आ गोरे पतोह चाहीं त करीया पैदा काहे करके बड़का करेनीऽ लोग। जनमते तनी नीमक चटा देतीं त झंझटे ना होइत। गोरका के जियावल जाइत।करीयका के ओही घरी मार देवे के चाहीं।\nआज त बाबा के कड़कदार बोली गाएबे हो गईल रहे। चुपचाप बैठले रह गईलन। अब कोई कुछ ना बोलत रहे। चुपचाप। सन्नाटा छा गईल रहे।\nलइकवे चुप्पी तुडत कहलस – ठीक बा।अब हम चलतानी। जे होई खबर कर देब त हमरो के त अपना घरे बतावे के होई। परिवार के त रसम खातिर बोलावल जरूरी होई। सब लोग के बोलावे के पड़ी ।एह से तनी जल्दीये आपन जबाब देब।\nबाबूजी बात के संभारत कहलन- ठीक बा। हमनी के पंडी जी के बोला के रउरा के फेर फोन करब।\nलइका के जाते बाबा के बोलिये बदल गइल- ई लइकवे हमनी के अखिया के परदा हटइले बा। सांचही कहत रहे जब हमनीये के पाउडर लगा के करीयापन मेसे के चाहतानी त जे ले जाई ओकरा मिलावट लऊकी ना का। एकदम लइका सोना बा। नन्हकी खातिर अब इहे लइका के हम मान लेनी। केतनो दहेज मांगी त हम कहीयों से जोगार करके देब लेकिन एही लइका हमरा पसंद बा।\nबाबा ओही घरी बाबूजी के कहलन- फटफटिया निकाल। अभी पड़ाव पर होईहें। चलऽ हॅ कह दिहल जाव आ परदेशियो के घरे मिठाई दे देहल जाव।\nबाबा आ बाबूजी फटफटिया लेके बस अड्डा चल गईनी। नन्हकी के माई नन्हकी के झट से चुम्मा ले लेहली आ ओकर हाथ पकड़ के कुलदेवता के आगे माथा टेक दिहली। गोर लागके अपना मन के सब बात कहे के शुरू कइली- ए कुलदेवता! हमरा के माफ करीं। राउर दिहल बेटी के हम कम बुझनी। तबहुं रउरा हमरा ऊपर किरिपा कइनी। लइका एतना सुघड़ भेजनी। हमरा के माफ क दीं। लोर त रूके के नामे ना लेत रहे। माई के रोवत देख के नन्हकीयो सुड-सुड करे लागल। तब नन्हकी के माई के धेयान टूटल- ए बाछी! आ तु काहे रोवतारू। हमहीं त तहरा संगे नाइंसाफी कइनी। हमरा के माफ कर दऽ। आ अब रोव मत। देखऽ मुँह कइसन हो गइल। बाबा हॅ कहे गइल बारन ।जल्दीये दिनो धरा जाई। फेर हमार चिरई उड़ जईहेऽऽ। कहते कहते फेर लोर बहे के शुरू हो गइल ।तबले दादीयो धीरे धीरे पहुंच गईलीआ कहे लगली- आजे रो लेबु लोग काऽ। रहे दऽ अब। बिदइयो खातिर तनी बचा के रखऽ लोग। आ चलऽ तनी बढ़िया चाय बनावऽ आ तनी हलुवो बना के मोहल्ला में बाॅट दऽ। बाकिर अभी केहु के कुछ बतइह मत ।छेका हो जाव त बता दिहल जाई।\nतीनो लोग माथ टेक के देवता घर से निकल के भंसारघर में पहुँच गइली। नन्हकी के माई शुद्ध घीव मे सूजी भूंजे लगली। आज हाथ के चुड़ी कुछ तेजेऽ खनखनात रहे आ गावत रहली- गाई के गोबरे महादेवऽऽ………….।दादीयो खटिया पर बइठ के नाक से सुर में सुर मिलावे लगली। नन्हकी मनही मुसकात रहे। नन्हकी के माई आज आपन बेटी पर मनही मन धधात रहली। ई उनकर जियरे देख सकत रहे। हलुवा के खुशबू से पूरा घर महक गइल। अब दोसर गीत शुरू हो गईल- बड़भाग हमरो करब कन्यादान हे माई।बेटी भगमनिया मिलले सीरी राम हे माई…………………।\nघाटशिला, पूर्वी सिंहभूम\nकहानीडा0 रजनी रंजन


नीक-जबून – 11 ( विमल के डायरी ) – Anjoria\nबड़की बलिहार आ नदिया के पार\nआजुए रामेंद्र के फोन आइल रहल हा कि बड़की बलिहार गइल रहलीं हा. नाँव सुनते ‘नदिया के पार’ फिल्म के याद आ गइल. एह सुपरहिट फिल्म के कहानी ओही गाँव के हटे. लोग कहेला कि एकदम साँच. केशव प्रसाद मिश्र के उपन्यास ‘कोहबर की शर्त’ पर फिल्म बनल. पटना के अशोक टॉकीज में एक सइ दिन पूरा भइला का बादो भीड़ के कवनो थाह ना रहे. ओह घरी पटना में सीनियर एसपी का रूप में कुणाल जी नया-नया आइल रहीं. सभ केहू में एगो डर समाइल रहे कि पता ना कब नवका एसपी आके पँजरे खाड़ हो जइहें. सिनेमा हॉल पर अपनहीं लाइन सीधा रहे, कवनो शोर ना. हमनी का एकाध बेर लवटि आइल रहीं जा. अंत में एक दिन अपना एगो मित्र का भैने (बहिन के बेटी) का हाथे टिकट कटवा के फिलिम देखलीं जा. ‘कवन दिशा में लेके चला रे बटोहिया’ गीत हर किशोर आ जवान का सपना में अक्सर चलत रही. बड़की बलिहार उत्तर प्रदेश में बा. ओहिजा के मिसिर लोग सुअराटाँड़ के मिसिर ह लोग, हमरा गाँव (बड़कागाँव) के दक्खिन टोला ले गइल रहे लोग. केशव प्रसाद मिश्रो जी ओहिजे के रहीं.\nजीवन में कबो दबाइबि मत केहू के\nएही क्रम में कृष्ण बिहारी मिश्र जी याद आ गइलीं. जब हम एम.ए. करत रहलीं त उहाँका बोटनी बिभाग में प्रोफेसर रहीं. बड़ा गंभीर व्यक्तित्व. मिलहूँ में सोचे के परे. ईहों का प्रकारांतर से गाँवे के रहीं, माने बड़की बलिहार के. काका के आदेश रहे कि कबो टाइम निकालि के जरूर मिल लिह. बेरा-कुबेरा कबो जरूरतो पर सकता. आपन आदमी हईं, गार्जियन नियन रहबि. कवनो बाप दूर से अइसन निर्देश देके तनिका निश्चिंत हो जाला. एक दिन गइलीं उहाँका क्वार्टर में. बड़ा आवभगत भइल एह विद्यार्थी के. घर के हर सदस्य के जानकारी हो गइल रहे कि इहाँका हमरा गुरुघराना से आइल बानी, खाली हमरा के छोड़ि के. हमरा ई बात तब बुझाइल जब खाना खतम भइला का बाद हँ.. हँ..करत-करत हमरा जूठ बरतन में अच्छा-खासा भोजन के सामान धरा गइल. माने ऊ अब परसादी हो गइल, उहाँका परिवार के हर आदिमी ओहके खाई. हम गाँवके लइका, अतहत बड़ आदमी किहाँ… हमरा त कठेया मार दिहलस. ओकरा बाद हम उहाँ किहाँ बहुत कम जाईं, आ जाईं त अइसना स्थिति में कि कुछ खाए-पिएके मति परो. रीजल्ट निकलला का बाद जब अंतिम दिन हम उहाँसे मिले गइल रहीं त उहाँ के बाति आजुओ यादि बा – “देखीं, रउँआ के केहू दबवले नइखे, रउँओ अपना जीवन में कबो दबाइबि मत केहू के.” पता ना एह घरी उहाँका कहँवा बानी, बाकिर उहाँके यादि कइके मन भरि आवता आ मन करता कि मिलिके कहीं कि रउरा आदेश के अक्षरश: पालन भइल बा. ओह काँच उमिरि के सलाह हमरा सुभावके अंग बनि गइल.\nदुर्गापुर में रहीं त कलकत्ता (अब कोलकाता) के कृष्ण बिहारी मिश्र जी से मिले के इच्छा प्रबल रहे. हमार स्पेशल पेपर हिंदी पत्रकारिता रहे आ ओह पर इहाँके शोध-ग्रंथ हम खूब पढ़ले रहीं. ईहों का बड़किए बलिहार के रहीं. एहसे प्रेम ढेर रहे. कलकत्ता अइला पर अपना एगो मित्र उपाध्याय जी से उहाँका बारे में बहुत जानकारी मिलल. उहाँके कई गो किताबन के भी देखे-पढ़ेके मोका मिलल. सॉल्ट लेक से बैरकपुर आ गइला का बाद कोलकाता जाए में बड़ा असकति लागे. रोज खाली पलाने बने आ कवनो ना कवनो बहाने टरि जाइ. हम देखलीं कि अइसे त ढेर दिन निकलि जाई. बिना कवनो बरियार कारन के त हम हिलेवाला बानी ना. एहसे मिलेसे पहिले एक दिन हम उहाँके स्पीड पोस्ट से आपन एगो हिदी काव्य संग्रह भेजलीं. आपन कंटैक्ट नंबर ओगैरह अलगा से लिखलीं आ एगो चिठियो. उपधियो जी के बतवलीं. उहाँके एगो पोस्टकार्ड त दूर, एगो फोनो ना आइल. हमहूँ भुला गइलीं काहें कि ओहिजा संबंध के अधार ना गाँव-जवार रहे, ना साहित्य. एगो संवादहीन बेजान संबंध जवन खाली हमरा आदर आ सम्मान पर टिकल होखे. अइसना संबंध से हम भरसक बाँचल चाहींले, काहें कि एकतरफा संबंध निबहे ना. एकर उमिरि बहुत कम होले. तनिको लिलार प बल आइल कि गइल.\nभोजपुरियो के दिन लवटबे करी\nकुछ दिन से एगो नया खेल शुरू हो गइल बा भोजपुरी के हिंदी से लड़वावे के. जब देश के अउरी भाषा संविधान के आठवीं अनुसूची में आवत रही सब, तब इहाँ सभ उँघाइल रहीं, भोजपुरी के पारी आवते नीनि टूटि गइलि. निनिये ना टूटलि, जड़ैया बोखार ध लिहलसि. हिंदी राष्ट्रभाषा बिया, हमरा देश के सम्मान आ स्वाभिमान बिया. ओकरा से हमनी के तुलना नइखे करेके. भोजपुरी हमार मातृभाषा ह आ ओकरो के माई के सम्मान मिलहीं के चाहीं, बस. हमरा त ई बुझाता जे एह खेल के नन्ही चूकी ना बूझेके चाहीं, जरूर एकरा पाछा केवनो तीसर आ बरियार आदिमी के हाथ होई. खेल बड़हन लागता. उतजोग होत रहो, रचनात्मक काम चालू रहो. अब ढेर दिन नइखे, भोजपुरियो के दिन लवटबे करी.\nभोजपुरी गर्वके भाषा बने लागल बिया\nसोशलो साइट के माध्यम भाषा भोजपुरी बने लागल बिया. नीक भा जबून, नवही लिखे लागल बाड़न. भोजपुरियन का बीच भोजपुरी लिखित रूप में भी संपर्क भाषा बने लागल बिया. ई संतोष आ सुख के विषय बा. फेसबुकिया संवाद आ जन आंदोलनन के बाढ़ि साफ-साफ इशारा कर रहल बिया कि भोजपुरी अब गर्वके भाषा बने लागल बिया. भोजपुरी के समान यू ट्यूब पर खङ्घराए लागल बा. ईहे सुगबुगाहट त एक दिन लुत्ती बनी आ देखते-देखत भोजपुरी के अँजोर अकासे खिलि जाई.\nPrevious Post: नीक-जबून – 10 ( विमल के डायरी )\nNext Post: भोजपुरियत के प्रतिनिधि: डॉ0 कृष्ण बिहारी मिश्र


Haryana vs Jharkhand - 19-09-2018 - Highlights - eDayFm\nउदयपुर हत्या: हरियाणा में रैली के दौरान ‘भड़काऊ’ नारे लगे, बजरंग दल-विहिप सदस्यों पर केस दर्ज #UdaipurKilling #Haryana #VHP #BajrangDal #उदयपुरहत्या #विहिप #बजरंगदल #हरियाणा\nकरन और प्रीता के देखीं ऊ रोमांटिक पल, जवना में बा एक अलग एहसास। देखत रहीं #कुंडलीभाग्य, सोम-रवि सुबह 10 बजे, सिर्फ #ZEEगंगा हर पल अविरल। #Zeeगंगा #भोजपुरी #Patna #Jharkhand #Bihar #HarPalAviral #kundalibhagya\nFirst Bihar | First Bihar Jharkhand | फर्स्ट बिहार झारखंड | 1st Bihar Follow us: YouTube: Facebook: Website: Twitter:\n#Monsoon2022 #jharkhand #nature #weather #love #travel #rains\nअमर और आरती के रिश्ता में पड़ल दरार, ई वज़ह से दुनो के हो रहल बा तलाक। देखत रहीं #कनियाप्रधान, सोम-शुक्र, रात 8 बजे, सिर्फ #ZEEगंगा हर पल अविरल। #Zeeगंगा #भोजपुरी #Patna #Jharkhand #Bihar #KaniyaPradhan #HarPalAviral\nମହାରାଷ୍ଟ୍ର ପରେ ଏବେ ଝାଡ଼ଖଣ୍ଡର ପାଳି? କଂଗ୍ରେସକୁ ଏଠାରେ ମଧ୍ୟ ଲାଗିବ ଝଟକା! #Jharkhand #HemantSoren #Congress #BJP\nJharkhand isastate in eastern India. The state shares its border with the states of Bihar to the north, Uttar Pradesh to the northwest, Chhattisgarh to the west, Odisha to the south and West Bengal to the east.


होली के हिलोरा उठल सात समुन्दर पार – Anjoria\nApr 3, 2014 होली के हिलोरा उठल सात समुन्दर पार\nकेशव मोहन पाण्ड़ेय\nपिचकारी के धार, गुलाल के बौछार, अपना लोगन के प्यार, इहे त हउए होली के तेवहार . जी, भारत के धरती के हीं उपजाऊपन के महिमा देखीं आ भोजपुरिया जीवटता देखीं कि भारत के लाल जे लोग अर्टेसिया, कैलि.फोर्निया, यू ए एस में रहे ला लोग, होली के हिलोरा आहिजा ले पंहुचा देले बा लोग.\nओहिजा के संस्था ‘भोजपुरी परिवार’ बहुत हंसी-खुशी आ उल्लास से, बड़ा मन के मिजाज से रंग के तेवहार होली खूब मौज-मस्ती के साथे, सगरो भईया-भउजी मिल के मनावल लोग . ई होली मिलन 22 मार्च के अर्टेसिया पार्क, कैलि.फोर्निया में आयाजित कइल गइल रहे . भोजपुरिया सरोकार आ संस्कृति के रक्षा आ विस्तार खातीर भोजपुरी परिवार के स्थापना भइल . परिवार के सभ सदस्य लोग मिलके खूब तैयारी करेला लोग आ सभ मेहमान लोगिन के साथे होली खेलके, नाच-गाना करके, साथ में स्वादिष्ट भोजन के आनंद लेवे ला लोग .\nअबकि साल पुरे कैलि.फोर्निया से सैकड़ों लोग भाग लिहलस, जवना में आधे से अधिका भोजपुरी बोेले वाला लोग रहे . सउंसे लोगन के इकठ्ठा होखल एह बात के प्रमाण आ समर्थन देखावता कि विदेशन में भी भोजपुरी बोली, भाषा आ संस्कृति के संरक्षण खातिर सभे प्रयत्नशील बा .\nकार्यक्रम के नाम रहे ‘फगुवा’ जेकर उपज हमार संस्कृति के ‘फागुन’ शब्द से भइल . जेकर, मतलब ‘बसंत ऋतू’ होखेला . एह कार्यक्रम में हर उम्र के लोग आपन परिवार, आपन दोस्त लोगन के साथे गुलाल, अबीर, ठंडई, मधुर संगीत आ स्वादिष्ट भोजन से होली के उत्साह कई गुना अधिक बढ़ गइल . मशहूर गायक शिव बालक आ जीतेन्द्र शुक्ला आपन गीत-संगीत से सभे के मंत्र मुग्ध करे में सफल रहल लोग . डॉक्टर कामता राय, प्रोफेसर गणीत, कैलि.फोर्निया पाली, पोमोना आ विनाद कुमार के गाना पे सभे झूमल .\nश्री शिव बालक, श्री जीतेन्द्र शुक्ला, श्री चंद्रकांत पटेल अध्यक्ष बीजेपी अमेरिका आवरू\nश्री साइमन गौन्डर डायरेक्टर ग्लोबल एम अमेरिका के भोजपुरी परिवार के अध्यक्ष श्री रोहित सिंह स्वागत कइलन . ग्लोबल एम अलाभकर संस्था उभरत देशन में रहे वाला गरीब लोगन के चिक्तिसा और क्षैक्षिक जरूरत पे काम करेला .\nहोली के कार्यक्रम के बारे में श्री रोहित सिंह जी कहलीं – बडी़ गर्व के बात बा भोजपुरिया लोगन के साथ में होली खेलके आनंद उठावल . भोजपुरी परिवार के इहे कोशिश रहेला कि अमेरिका आवरू कनाडा में भोजपुरी संस्कृति हजारो-हजार साल तक चलत रहे .\nभारत के कुछ खास आ विशिष्ट लोग श्रीमती शीला दीक्षित केरल के गवर्नर, श्री लालू प्रसाद यादव पूर्व रेल मंत्री, श्री मनोज तिवारी गायक आ अभिनेता, श्री अमरजीत मिश्रा अध्यक्ष बीजेपी मुंबई, स्वामी चिन्मयानंद सरस्वती पूर्व बीजेपी सदस्य लोग विडियो के द्वारा होली के संदेश भेजलस .\nविदेश में आपन संस्कृति के जिंदा रखे के प्रयास करत भोजपुरी परिवार के, श्री अमरजीत मिश्रा खूब सराहना कइलन . कार्यक्रम के समाप्ति पे श्री रोहित सिंह सभ लोगन के धन्यवाद देत कहलन रउआ लोगन के सहयोग से सुन्दर होली के रचना भइल . रउरा लोगन के खूबसूरत चेहरा होली के रंग में सराबोर होके कार्यक्रम में चार चांद लाग गइल .\nमोदी सरकार में भोजपुरी के मान्यता मिली…..\nOne thought on “होली के हिलोरा उठल सात समुन्दर पार”\nमहेंद्र तिवारी says:\nरउवा होली कय याद दिला के होलीमय मौसम कय याद ताजा कर दिहलीं वैसय होली अइले में समय बाय फिर एगो आशा जरूर बाय कि अबकी बार होली में घरही रहब


June 2012 – टटका खबर\nपहली जुलाई से महँगाई के नया दौर\nजनता से एह हाथे ना त ओह हाथे वाल अन्दाज में टैक्स बिटोरे का कोशिश में सरकार ३८ गो अपवाद छोड़ सगरी तरह के “सेवा” पर सर्विस टैक्स लगा दिहले बिया जवना के वसूली पहली जुलाई से शुरू हो जाई. अपवादन में डॉक्टर, वकील, स्कूल, कालेज, जुआघर, लॉटरी, भाड़ा वाली टैक्सी, ट्रक बस वगैरह शामिल…\nRead More about पहली जुलाई से महँगाई के नया दौर\nनगर निकाय चुनाव के तीसरा दौर के मतदान अतवार का दिने\nअतवार १ जुलाई का दिने राज्य के एक सौ छियालिस नगर निकायन के चुनाव करावल जाई. चुनाव के ई तिसरका दौर ह. एहसे पहिले के दू दौर के चुनाव शांति से करावल जा चुकल बा. एह दीर के वुनाव बीच जिला में करावल जाई.\nRead More about नगर निकाय चुनाव के तीसरा दौर के मतदान अतवार का दिने\nविद्यार्थियन खातिर लैपटॉप आ टेबलेट\nयूपी सरकार फैसला लिहले बिया कि एह साल मैट्रिक भा इंटर पास कर के अगिला क्लास में दाखिला लेबे वाला विद्यार्थियन के सरकार का तरफ से मुफ्त टैबलेट भा लैपटॉप दिहल जाई. साथही मान्यता वाला आईआईटी आ पॉलीटेक्निक के विद्यार्थियनो के टैबलेट दिहल जाई. एकर वितरण हर तहसील का स्तर पर कइल जाई.\nRead More about विद्यार्थियन खातिर लैपटॉप आ टेबलेट\nप्राइमरी शिक्षकन के तीन साल के बकाया बोनस एह साल\nप्राइमरी शिक्षकन के मिले वाला बोनस यूपी के शिक्षकन के पिछला तीन साल से नइखे मिलल. अब उमेद जतावल जात बा कि चुनाव आचार संहिता हटला का बाद ई बोनस मिल सकेला बशर्ते विभाग के सरकार ३९ अरब रुपिया दे देव. एह बोनस से हर शिक्षक के तीस से चालीस हजार तक रुपिया भेंटाए के…\nRead More about प्राइमरी शिक्षकन के तीन साल के बकाया बोनस एह साल\nरामजयपाल सिंह कॉलेज का प्रिन्सिपल पर अवैध निकासी के आरोप\nरामजयपाल सिंह कॉलेज के प्राचार्य पर आरोप लगावल गइल बा कि ऊ कॉलेज का खाता से छात्रवृति के साढ़े नौ लाख रुपिया गलत तरीका से निकाल के दोसरा बैंक में जमा कर दिहले बाड़ें. एह मामिला के जाँच के आदेश जिलाधिकारी के दिहल गइल बा.\nRead More about रामजयपाल सिंह कॉलेज का प्रिन्सिपल पर अवैध निकासी के आरोप\nदरौली के पीपा पुल टूटल\nपिछला बियफे का रात सरयू नदी में पानी बढ़ला का चलते दरौली के पीपा पुल टूट गइल जवना का बाद सिवान आ बलिया के अनेके गाँवन के जोड़े के राह टूट गइल बा. अब लोग के नाव से नदी पार करे के पड़त बा. नाव वाला मनमाना किराया वसूलत बाड़े सँ.\nRead More about दरौली के पीपा पुल टूटल\nअश्लील गाना के केस में टी सीरिज के दर्शन कुमार का खिलाफ गिरफ्तारी वारंट\nआरा के एगो अदालत में दायर मुकदमा में हाजिर ना भइला का बाद अदालत टी सीरिज के निर्माता दर्शन कुमार समेत तेरह लोग का खिलाफ गिरफ्तारी वारंट जारी कर दिहले बिया. बाबू बाजार के रहे वाला आ भोजपुरिया सेना के राष्ट्रीय अध्यक्ष प्रभात कुमार सिंह अदालत में मुकदमा दायर करवले बाड़न जवना खातिर ओह लोग…\nRead More about अश्लील गाना के केस में टी सीरिज के दर्शन कुमार का खिलाफ गिरफ्तारी वारंट\nबलिया में कवनो तरह के चिकित्सा शिविर लगावे पर रोक\nबलिया जिला अस्पताल के नोडल अधिकारी डा.पीके सिंह के कहना बा कि जिला में कतहीं कवनो पैथी के कवनो तरह के शिविर लगावल गैरकानूनी बावे जबले ओकरा खातिर पहिले से अनुमति नइखे लिहल. उनकर ककहना बा कि अकसरहाँ एह तरह के शिविरन में फर्जी पद्धतियन का नाम पर फर्जी दवाई बाँटल जाले जवना के गुणवत्ता…\nRead More about बलिया में कवनो तरह के चिकित्सा शिविर लगावे पर रोक\nबलिया में कुख्यात अपराधी धनजी कुंवर गिरफ्तार\nदू दिन पहिले एसओजी टीम आ बैरिया पुलिस मिल के कुख्यात इनामी अपराधी धनजी कुंवर के नौरंगा दियर से गिरफ्तार कर लिहलसि बाकिर ओकर दू गो संहतिया भाग निकललन सँ. धनजी कुँवर पर बलिया का अलावे ओडिशो में कई गो मुकदमा दर्ज बा.\nRead More about बलिया में कुख्यात अपराधी धनजी कुंवर गिरफ्तार\nपेट्रोल के दाम फेरू घटावल गइल\nबियफे आ शुक के बीच रात से पेट्रोल के दाम में करीब दू रुपिया प्रति लीटर के कटौती कर दिहल गइल. एह महीना में ई दुसरकी कटौती भइल बा. एह कटौती के आलोचना करत ममता बनर्जी कहले बाड़ी कि राष्ट्रपति चुनाव का चलते ई कटौती कइल गइल बा आ चुनाव का बाद फेरू दाम बढ़ा…\nRead More about पेट्रोल के दाम फेरू घटावल गइल\nराष्ट्रपति चुनाव के परचा दाखिल कइलें मुखर्जी आ संगमा\nबियफे का दिने यूपीए के उम्मीदवार प्रणव मुखर्जी आ भाजपा समर्थित उम्मीदवार पी॰ए॰ संगमा आपन आपन परचा दाखिल कर दिहलें. एह मौका पर दुनु जने का साथे ओह लोग के समर्थक राजनेता मौजूद रहलें. संगमा के उमेद बा कि सांसद आ विधायक अपना अंतरात्मा का आवाज पर वोट दीहें काहे कि एह चुनाव में पार्टी…\nRead More about राष्ट्रपति चुनाव के परचा दाखिल कइलें मुखर्जी आ संगमा\nपटना एम्स एही साल शुरू करे के कोशिश करत बिया बिहार सरकार\nबिहार सरकार पटना के एम्स में पहिला अगस्त से पढ़ाई शुरू करवावे के निहोरा केन्द्र सरकार से कइले बिया. कहल गइल बा कि एह कॉलेज में एक सौ एमबीबीएस छात्रन के प्रवेश के अधिसूचना जारी कइल जाव. पटना सिटी के गुरू गोविन्द सिंह अस्पताल के एह मेडिकल कॉलेज से जोड़ दिहल गइल बा. स्वास्थ्य मंत्री…\nRead More about पटना एम्स एही साल शुरू करे के कोशिश करत बिया बिहार सरकार\nजूनियर डाक्टरन के हड़ताल टूटल\nपिछला १४ जून से चलत आ रहल मेडिकल कॉलेज के जूनियर डाक्टरन के हड़ताल बुध का दिने टूट गइल जब पीएमसीएच के जूनियर डाक्टर आपन हड़ताल वापिस ले लिहलन. बाकिर नालन्दा मेडिकल कॉलेज आ दरभंगा मेडिकल कॉलेजन के जूनियर डाक्टर अपना हड़ताल पर कायम बाड़न. डाक्ठरन के माँग बा कि अस्पताल में इलाज खातिर आवे…\nRead More about जूनियर डाक्टरन के हड़ताल टूटल\nयूपी निकाय चुनाव में शांति से मतदान\nबुध का दिने भइल नगर निकाय चुनाव में एकाध जगहा छिटपुट घटना छोड़ के आम तौर पर शांति से मतदान भइल. बुध का दिने राज्य के सतरह जिला के १६३ निकायन खातिर वोट डालल गइल.\nRead More about यूपी निकाय चुनाव में शांति से मतदान\nसरबजीत का मामिला में पाकिस्तान पलटी मरलसि\nकाल्हु दिन में कहल गइल रहे कि पाकिस्तान का जेल में पिछला बीस साल से अधिका से कैद सरबजीत सिंह के रिहा कर दिहल जाई काहे कि राष्ट्रपति जरदारी ओकर सजाय माफ कर दिहले बाड़ें. फेर पता ना रात में का हो गइल कि राष्ट्रपति के प्रवक्ता के बयान आइल कि ई सब कुछ गलतफहमी…\nRead More about सरबजीत का मामिला में पाकिस्तान पलटी मरलसि\nयूपी के नगर निकाय चुनाव के दुसरका दौर आजु\nपिछला २४ तारीख के भइल पहिला दौर का बाद निकाय चुनाव के दुसरका दौर आज चले वाला बा. पिछला दौर में बलिया,बनारस समेत कई जिलन में मतदान करावल गइल रहे. आजु आगरा, इलाहाबाद, कानपुर, गोरखपुर, बरेली में मतदान करावल जाई. सगरी दौर का बाद मतगणना सात जुलाई के करावल जाई. बलिया का चुनाव में सपा,…\nRead More about यूपी के नगर निकाय चुनाव के दुसरका दौर आजु\nबिहार में साढ़े तीन हजार व्याख्याता के बहाली के रास्ता साफ\nराज्य सरकार अपना कैबिनेट फैसला में सगरी नौ गो विश्वविद्यालयन में व्याख्याता पद पर महाली के मंजूरी दे दिहलसि जवना का बाद अब साढ़े तीन हजार व्याख्याता के बहाली कइल जाई. एगो दोसरा फैसला में जूनियर डाक्टरन के स्टाइपेंड तीस हजार रूपिया तय कर दिहल गइल.\nRead More about बिहार में साढ़े तीन हजार व्याख्याता के बहाली के रास्ता साफ\nपटना में गाँधी सेतु का बगल में दोसरो पुल बनावल जाई\nबिहार सरकार फैसला कइले बिया कि पटना में गाँधी सेतु का बगल में एगो अउर पुल बनावल जाई जवना के केन्द्र सरकार के मंजूरी मिल गइल बा. पुल बिहार सरकार बनवाई जवना में केन्द्र हर संभव मदद दी. मौजूदा पुल पर यातायात का दबाव से ओकर रखरखाव करे में दिक्कत होखत बा आ आये दिन…\nRead More about पटना में गाँधी सेतु का बगल में दोसरो पुल बनावल जाई\nनाट लड़िका से बिआह ना करब\nछपरा जिला के कोपा थाना के कुमना गांव के भुवनेश्वर राय के बेटा सर्वजीत कुमार राय के शादी सिवान के सिसवन थाना इलाका में गयासपुर के मोतीलाल राय के बेटी किरण कुमारी से होखे वाला रहुवे, २३ तारीख के तिलक पड़ल आ २५ तारीख के लड़िका के दुबारा देखे खातिर ताजपुर बोलावल गइल. ओहिजा लड़िकीओ…\nRead More about नाट लड़िका से बिआह ना करब\nगाजीपुर अस्पताल परिसर से तीन गो एम्बुलेन्स जब्त\nनिजी एम्बुलेन्स चालकन के मनमानी के शिकायत मिलला पर जिलाधिकारी प्रभु एन सिंह सोमार के दुपहरिया जिला अस्पताल में धावा बोल दिहलें आ नाजायज तरीका से अस्पताल परिसर में खड़ा तीन गो एंबुलेंस के जब्त कर लिहलन. एह वाहनन के उचित कागजात ना मिलला पर जब्त कइल गइल. शिकायत रहुवे कि एह एंबुलेंसन के चालक…\nRead More about गाजीपुर अस्पताल परिसर से तीन गो एम्बुलेन्स जब्त


Ex. Major D P Singh's Page - JaiBhojpuri.com\nEx. Major D P Singh\nMalePatnaIndia Like0members like this\nBlog PostsDiscussionsEventsGroupsPhotosPhoto AlbumsVideos (11) Ex. Major D P Singh's Likes Ex. Major D P Singh's Friends\nView All Ex. Major D P Singh's Page\nशशि कुमार सिंह (SHASHI) leftacomment for Ex. Major D P Singh"प्रणाम आ जय भोजपुरी\nजय भोजपुरी"Jul 19, 2011जय भोजपुरी leftacomment for Ex. Major D P Singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"May 22, 2010Sudhir Kumar commented on Ex. Major D P Singh's videoबिहार रेजिमेंट"गर्व बा हमनी के बिहार रेजीमेंट पर, जवन ना सिर्फ हमेशा बहादुरी के सबूत देले बा, बल्कि मुंबई हमला के समय भी सबसे आगे रहे (बिहार रेजीमेंट के मेजर उन्नीकृष्णन के कुर्बानी ई देश कहियो ना भुलाई)."May 19, 2010Sudhir Kumar commented on Ex. Major D P Singh's video1971 के भारत-पाक युद्ध मे हार के बाद समर्पण किया पाकिस्तान ने"सलाम बा रउआ के आ एह देश के वीर सपूतन के..."May 19, 2010Ex. Major D P Singh posted videos 8 more…May 19, 2010Ex. Major D P Singh and surajbans prasad. are now friendsMay 18, 2010surajbans prasad. leftacomment for Ex. Major D P Singh"jai ho jai bhojpuri!\nbhojpuriya parivaar aa sansar main raur hardik swagat ba!!\njai ho jai bhojpuri!!\ndhanyawad!!!!"May 18, 2010Mantu Singh leftacomment for Ex. Major D P SinghMay 18, 2010नबीन भोजपुरिया ( NB ) leftacomment for Ex. Major D P Singh"प्रणाम आ जय भोजपुरी\nभोजपुरी एगो भाषा आ भोजपुरिया क्षेत्र के राउर विचार के जरुरत बा , जवना के रउवा एह साईट पे फोरम , ब्लाग आ कई गो भोजपुरी से जुडल समुह ( ग्रुप ) मे लिख के व्यक्त कई सकेनी साथ मे राउर आशिर्वाद के भी जरुरत बा ।\nजय भोजपुरी"May 18, 2010Ex. Major D P Singh is nowamember of JaiBhojpuri.comMay 18, 2010 Welcome Them! RSS\nEx. Army Person\nthru telephonic conversation\nEx. Major D P Singh's Videos\nबिहार रेजिमेंट Added by Ex. Major D P Singh 1 Comment\nअमर जवान ज्योति Added by Ex. Major D P Singh0Comments\nबीटिंग रिट्रीट Added by Ex. Major D P Singh0Comments\nAt 12:41am on July 19, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 8:58pm on May 22, 2010, जय भोजपुरी said… प्रणाम ,जय भोजपुरी\nजय भोजपुरी At 11:59am on May 18, 2010, surajbans prasad. said… jai ho jai bhojpuri!\ndhanyawad!!!! At 10:31am on May 18, 2010, Mantu Singh said… At 12:38am on May 18, 2010, नबीन भोजपुरिया ( NB ) said… प्रणाम आ जय भोजपुरी


बिकास के रेस मे टुटत दरकत बिगाईल फेंकाईल रिश्ता नाता - JaiBhojpuri.com\nबिकास के रेस मे टुटत दरकत बिगाईल फेंकाईल रिश्ता नाता\nPosted by नबीन भोजपुरिया ( NB ) on August 10, 2012 at 6:11pm\nभारत संस्कार के देश ह भारत कई गो भाषा के पहिचान के देश ह भारत सन्युक्त सम्म्लित परिवार के देश ह भारत दुनिया के एक संगे रहे सिखावेला नीमन से बोले बतियावे सिखावेला आदत रहन मय बतावेला बाकि अब ? ब्रांडेड कपडा ना रहे , रकम रकम के खाये के ना मिलत रहे , रकम रकम के खेलौना ना रहे बाकी आजु से 18-20 साल पहिले जवन चीझु अपनापन मे मिलत रहे उ ब्रांडेड कपडा , रकम रकम के खाना पीना , खेलौना से बहुत बेसी रहे । एह बात के अनुभव तब होला जब रउवा अकेले मे अपना पाछे सोची । आजु अपना मेहरारु से दुपहरिया मे खाये घरी बतियावत रहनी ह त इहे कुल्हि दिमाग मे आवत रहल ह आ हमनी के बीचे इहे कुल्हि बतकही चलत रहल ह की आजु के जबाना मे कतना आसान हो गईल बा अपना चाचा चाची बडका बाबुजी बडकी माई भईया भाभी फुआ मौसी मामा मामी आ एह लोगन के लईका लईकिन के । गांव के आस पडोस के भुलाईल कतना आसान बा कतना आसानी से हमनी के भुलवा दे तानी जा !\nहमनी के माई बाबुजी के भुलवा देत बानी जा आ एह कुल्हि लोगन के भुलवावे मे मदत करत बा आजु के कम्युनिकेसन सिस्टम ( मोबाईल इंटरनेट आदि ) तड दे लगाव बतियाव उ ओने भले कतनो दुख मे रहिये बाकी मोबाईल प सब नीमने बा आ रउवा कतनो बिपत्ति मे रही सब नीमने बा । टीप छुवे खाति कोरम पुरा करे खाति हाल चाल लिआत दिआत बा बाकि खांटी पन रिश्ता के खाटीपन जवन बा तवन त बहुत आसानी से आराम से सरिहारी के खतम हो गईल बा आ तनी मनी कहि बाचि गईल बा त खतम होखे के कगार प बा ।\nहम अपना गांव मे आंखि के सोझा घर बटात देखनी , एगो टोला मे आजु से 18-20 साल पहिले 20 गो घर रहे आजु ओहि टोला 120 गो घर बा , मय लो एके खुंट के बाकी अलगा होखे के स्पीड पहिले से ढेर बेसी ।\nजवन घर एक मे माने की सन्युक्त परिवार मे बा ओह घर व्यथा एगो अलगे बा , आ उ ई की ओह घर के लगभग मय लो बहरा रहत बा , पहिले साल छामाही शादी बिआह परब तीज के ले के लोग आईयो जात रहे त एह घरी बेटा बेटी के पढाई लिखाई नोकरी चकरी के अईसन आफत बा की दुईयो दिन खाति आईल गईल पहाड भईल बा ।\nबिआह शादी , त पहिएल छव महीना पहिले बिआह तई हो जाई , एक महीना पहिले से हित नात नजदिकाह रिश्तेदार लो आवे लागी लो रोज रकम रकम के खाना बनी घरउ खाना , गीत गवाई दुआर प चल पहल होखे लागी समान बटोरे से ले के तर तईयारा बिआह के दिन ले आ बिआह भईला के दु चार दस दिन आगे ले जवन चल पहल लउकी तवन आवे वाली बहुरिया के ओह घर मे नीमन से मन लगावे खाति काफी रहत रहल ह बाकी आजु के जुग मे , टेंट से खियावे ले , पईसा छींट दिही बिआह के दिने दुआर प सब कुछ हाजिर , माडो आ मंडप के जगहि हाल ले ले बा , तिलक बरईछा दोंगा के जगहि प रिसेप्सन होखत बा , मुह देखाई त बस जीभ रिगाई हो गईल बा ।\nसांच पुछी त हर एक लंगे से हमनी समाज मे जवन एकता अखंडता जवन चीझु समाज के बान्ही के राखत रहल ह ओह मे दरार परी गईल बा भा दरकत बा आ ई अईसन दरकल जाता जवना प ना कवनो चिपी सटाई ना कवनो पेवन लागी ।\nएकरा के तुरे मे योगदान सबकर बा आ एकरा के जोडे भा सम्हारे मे सबकर योगदान चाही । हम इहो जानत बानी की हमरा बात के असर केहु प ना परी बाकी ई बात त हम कहिये सकत बानी की हाड मास के देहि बस नावे के हाड मास के बा असल मे कल पुर्जा लोहा लकड के देहि हो गईल बिआ । जवना प कुछउ के कुछ असर होखे वाला नईखे ।\nहो सकेला अकेला मे रोई के अपना गलती के एहसास हो जाउ बाकी एह से कुछ नईखे होखे वाला । लोर जिआन होई मन थोर होई फेरु उहे काल्हु सबेरे आफिस जाये के बा बेटी के तबियत नीमन नईखे । रासन पताई मे दाना दवाई मे हमनी के जिनगी\nबस अतने मे पिसाईल बिआ अनका के देखि के\nरहन संस्कार सभ\nरोड प छिटाता\nलुकवावे चोरावे मे आपन बचावे मे\nअनकर ओरवावे मे\nलंगी लगावे मे\nहमनी के जिनगी\nबस अतने मे अझुराईल बिया जय भोजपुरी Views: 44\nTags: के, टुटत, दरकत, नाता, फेंकाईल, बिकास, बिगाईल, मे, रिश्ता, रेस Like 16 members like this\nComment by Rajnish Kumar Singh on August 11, 2012 at 10:53am Sahi bhaiya hamni ke apna se bahut alag hokhat bani ja har roj...\nhamni samaj me dikhawti pana jyada aur apnapan kam ho gail ba..\npahile ghar , dhan batat rahe aaj t man aur dil hi bata jata ,\nsneh ,lagaw sab khatam ho jata . Aajkal prem bhi business ho gail ba.... dhnya ba aaj ke andha daud..\naur eh me kabhi kabhi ham bahut akela mahsoos karila ....\naab bas kuchh na.....\nComment by sanjay panday on August 13, 2012 at 11:57am bhaiya parnam aa jai bhojpuri |\nbahut niman lekh ekdam aaj ke samasya baebaat |\nhalaki hamara lagat ba kahi kahi abhi sabkuch thik ba jaise hamara lekha log mane paisa ke abhav javana karan\nsab kuch thik ba |lekin raur rachana bilkul sahi ba kafi jagah\nraur baat fit ba |


इलाहाबाद म्यूजियम - विकिपीडिया\n10 कस्तूरबा गाँधी रोड, इलाहाबाद\n25°27′18″N 81°50′46″E / 25.4551°N 81.8462°E / 25.4551; 81.8462निर्देशांक: 25°27′18″N 81°50′46″E / 25.4551°N 81.8462°E / 25.4551; 81.8462\nइलाहाबाद म्यूजियम या इलाहाबाद संग्रहालय भारत के एक ठो राष्ट्रीय म्यूजियम बाटे जवन उत्तर प्रदेश के इलाहाबाद सहर में बा। 1931 में स्थापित ई संग्रहालय अपना बिबिध प्रकार के चीज के खातिर जानल जाला आ एकर आर्थिक फंडिंग भारत सरकार के संस्कृति मंत्रालय करे ला।\n1 रखल चीज सभ\n3 आम जानकारी\nरखल चीज सभ[संपादन करीं]\nप्राचीन लेख जे मथुरा, भूमरा, जमसोत से संबंधित बाड़ें, कौशांबी के टेराकोटा; राजस्थानी मिनियेचर; Nicholas Roerich के पेंटिंग आ बंगाल घराना के कई ठे पेंटिंग, पंडित जवाहरलाल नेहरू के आत्मकथा; कई प्रसिद्द हिंदी लेखक लोग के लिखल चीज, चंद्रशेखर आजाद के .32बोर के कोल्ट पिस्टल आ 'गाँधी स्मृति वाहन' इहाँ रखल कुछ प्रमुख चीज बाटे।\nई म्यूजियम कस्तूरबा गाँधी रोड पर कंपनी बाग के अंदर मौजूद बाटे। एहीजे चंद्रशेखर आजाद शहीद भइल रहलें।\nआम जानकारी[संपादन करीं]\nम्यूजियम सोमवार छोड़ के बाक़ी पूरा हप्ता भी खुले ला आ मुफ़्त में गाइड सेवा उपलब्ध बाटे। कुछ शिक्षा, सेमीनार गोष्ठी इत्यादि काम खातिर केहू के भी प्रवेश बिना फीस के बा। इहाँ मूरती सभ के डुप्लिकेट रेप्लिका बनावे के काम भी होला आ ई किताब भी छापे ला आ इहाँ एक ठो एसी लाइब्रेरी भी बाटे जहाँ बिद्यार्थी आ रिसर्च स्कालर लोग बइठ के पढ़ सके ला।\nइलाहाबाद के पर्यटक आकर्षण सभ के लिस्ट\nभारत के म्यूजियम सभ के लिस्ट\n↑ "Spread awareness on rich cultural heritage: Governor". दि टाइम्स ऑफ इंडिया. 13 मई 2012.\n↑ "Allahabad Museum to celebrate Foundation Day". दि टाइम्स ऑफ इंडिया.5मार्च 2010.\nइलाहाबाद म्यूजियम, वेबसाइट\n"https://bh.wikipedia.org/w/index.php?title=इलाहाबाद_म्यूजियम&oldid=714758" से लिहल गइल\nउत्तर प्रदेश के म्यूजियम\nएह पन्ना पर आखिरी बेर संपादन 8 अप्रैल 2022 के 00:47 बजे भइल रहल।


फूहड़ता लेके खाली भोजपुरी के बदनामी काहे.. भाग २ – Anjoria\nजुलाई 12, 2015 अभय कृष्ण त्रिपाठी विष्णु, फूहड़ता, भोजपुरी\nजमाना लाख बुरा चाहे त का होला,\nउहे होला जे मंजूरे खुदा होला.\nनिकलल बानी सर कफ़न बांध के याद रखीह,\nमिट जाई हर रावन बस लक्ष के धियान धरीह,\nबा सेवा के इरादा त बोली के दरकिनार करीह,\nमरला बिना स्वर्ग नइखे ई मंत्र के मथ मरीह.\nबात जब फूहड़ता के चलल त पिछला विचार के तनी अउरी आगे ले जाए के मन क गइल.\nपिछला आलेख में लिखले रहीं कि कवनो शब्द भा वाक्य फूहड़ ना होला, फूहड़ होला ओकर प्रस्तुति करे के ढंग आ समुझे के समझ. जिनगी में फूहड़ता के एगो भाव जइसन मानल जा सकेला आ एह भाव से हम फूहड़ता के तुलना घर के बेटी बहिन से करे जा रहल बानी. एकरा के ऐसे समझी कि हम दोसरा के बेटी बहिन के पीछे पड़ी त हमर प्यार आ दूसर हमरा बहिन बेटी के पीछे पड़े त व्यभिचार. अइसहीं हमनी के दूसरा के बोली, भाषा के फूहड़ता नीक लागेला आ आपन ना. बस इहाँ फर्क एतने बा कि जहवाँ हम लोग अपना बहिन बेटी खातिर दूसरा से लड़े के तइयार हो जाइले ओहिजे भाषा के व्यभिचार पर खामोश हो जाइलें भा चुपचाप लाज में मारे नजर दूसरा तरफ हो जाला. आ एहिजे हमनी के दूसरा से अगला हो जाइले सँ. बस इहे सोच बदले के जरूरत बा.\nयो यो बबुआ के एगो बानगी बतावत बानी. शायद कुछ लोग के उत्साहवर्धन हो. बबुआ जी आपन फूहड़ता के वकालत करत एगो मसहूर प्रोग्राम में कहले कि उनकर मुँह मत खुलवावल जाय ना त हिंदी सिनेमा क पूरा कच्चा चिटठा खोल के रख दीहन. उदाहरण में हिंदी के एगो पुरान गाना के जिक्र कइले “आज की रात मेरे, दिल कि सलामी ले ले, दिल की सलामी ले ले”. बबुआ जी के एह गाना में फूहड़ता के अलहदा कुछ ना देखात रहे काहे से कि रात में दिल क सलामी लेबे के का मतलब होला खुद ही बुझ जाई लोग. बस रउओ लोगिन के एही माफिक कमर कसे के पड़ी. सामने केहु हो ओकर मुँह बंद करे खातिर सही तर्क होखे के चाहीं. आगे के काम अपने आप बन जाई.\nयदि लोगन के ‘कमरिया करे लपालप’ में फूहड़पन देखात बा त रउओ लोगिन के दूसरा के बतावे के पड़ी कि ‘चोली के पीछे क्या है चुनरी के नीचे क्या है’ में अधिका फूहड़ता बा. मानत बानी कि फूहड़ता के चर्चा चली त हमार कमीज तोहरा से ज्यादा उजर कहला से काम ना चली. लेकिन एह से एतना त जरूर होई कि दूसरा लोग के मुँह बंद होखे लागी. लोग के समझावे के पड़ी कि ‘लचके जब कमरिया त जिला हिलेला’ से ज्यादा फूहड़ बा ‘पल्लू के नीचे छुपा के रखा है उठा दूँ तो हंगामा हो’. सबसे बड़ बात यदि सामान पसंद नइखे त ख़रीदल बंद करीं. बढ़िया सामान आए चाहे ना बाकिर घटिया अपने आप बंद होखे लागी. आ कुछ करे के चाह बा त मठाधीशन के पीछे भागे से अच्छा बा बढ़िया साहित्यकार के भेंटइला प धन भले ना दीं पर जेतना हो सके सम्मान जरूर दीं आ सक्षम बानी त साल में कम से कम एगो बढ़िया साहित्य के सामने लावे के बीड़ा जरूर उठाईं.\nयाद आवत बा एगो मठाधीशी मंच के मालिक से जब पूछलीं कि एगो उपन्यास चाहे कविता संग्रह छपवा दीं. त कहले कि भोजपुरी में खुदे छपवावे के होला. एकर एगो सबसे बड़ कारन इहे बा कि एह लोग के भोजपुरी साहित्यकारन चाहे कवियन पर भरोसे नइखे आ एमा एहु लोग के पूरा दोष ना दीहल जा सके. कवनो मंच प केतनो गिनती के कवि लोग के बोलाहट हो झबुआ भर के लोग चढ़ जाला आ हकीकत इहे बा कि आधा से ज्यादा लोग के साहित्य के क ख ग घओ ना आवेला. अइसे में मंच के करता धर्ता के ई चाहीं कि सहिए लोग के मंच पर आमंत्रण दें आ जेके आमंत्रण दें ओकरा के पूरा इज्जत दें. उहाँ ई ना हो कि जब आमंत्रित सज्जन के माइक से आपन विचार कहे के कहल जाये त ओकरा के माइक प पहुंचे से पहिले कहा जाये कि भाई जी समय कम बा आ आगे मनोरंजन के कार्यक्रम में देरी हो जाई !\nकहे क मतलब कि आज जरूरत बा हर मनई के पीर, भिस्ती, बावर्ची, खर के किरदार एके साथ निभावे के पीछे का भइल से भुला के आगे बढे के जरूरत बा. ना बढब जा त पारसी लोग जइसन स्थिति खातिर तइयारी त करिए लीं जा.\nहर कारवाँ क़े आगाज खुद ही करे के पड़ी,\nआग केतनो तेज ओमा खुदे जरे के पड़ी.\nना अइहें कउनो खुदा जन्नत से ऐ विष्णु,\nस्वर्ग क़े चाह में एक बार त मरे क़े पड़ी.\nफूहड़ता लेके खाली भोजपुरी के चर्चा काहे…\n2 thoughts on “फूहड़ता लेके खाली भोजपुरी के बदनामी काहे.. भाग २”\nजुलाई 25, 2015 को 6:31 अपराह्न पर\nBHOJPURI MEIN LAGBHAG 80% LOGE CHAAHELAA SIRF ENTERTAINMENT, ENTERTAINMENT, ENTERTAINMENT,….AHIE SE…\nashok sharma atul कहते हैं:\nजुलाई 16, 2015 को 1:11 पूर्वाह्न पर\nbaat ta sahi baa ki phuharta par kahli bhojpuri ke naam kahe. bakir ego baat hamhuoon kahem, rauwa chor ta k hamhoon chor ban jaayee? i kaouno matlab bhaiyeil ki je sab kar uhe hamhooon kari. aur ego aur baat adhunikta, samaj vikash ke matlab cinemai parda par naa laukela, bhojpurian log ke kahi jawan parda par laukata kaa u aapna jeewan me utaar paihen. ham jaantanai naa. rauwa barishtha baani samajh sakeni, kabo ham batayem?


प्रयोगकर्ता वार्ता:John brunner - विकिपीडिया\nWelcome! John brunner\nस्वागतम्! नमस्कार John brunner जी, भोजपुरी विकिपीडिया पर राउर बहुत स्वागत बा!\nJohn brunner जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,743 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:John_brunner&oldid=626016" से लिहल गइल


स्वागत करीं महंगी के – Anjoria\nअगस्त 13, 2010 भोजपुरी, लस्टम पस्टम\n– जयंती पाण्डेय\nमहंगी के बढ़े में सरकार के कवनो दोष नइखे. महंगी के काम ह बढ़ल. अगर ऊ ना बढ़ी त केहु ओकरा ना चीन्ही, ना पूछी. सोसाइटी में रहे वाला हर बेकती आपन एगो पहचान राखेला. महंगी भी इहे रास्ता पर चलेले. महंगी लोगन के अभाव में जीये के आ रहे के सलीका बतावेले. ऊ हमनी के आपन सांस्कृतिक परंपरा से जोड़े ले. सेहत खातिर योग कइला से आ जिम गइला से कहीं बेहतर ह महंगी के प्रति पाबंद भइल.\nहमनी का इंडियन लोग मक्खीचूसी खातिर सभत्तर मसहूर बानी सन. हमनी के कम में जोगाड़ से काम चलावे आवेला. आपके मालूम होखे के चाहीं कि कइसे हमनी के माई-बाबूजी आपन पेट काट के हमनी के पेट भरल लोग. जहां काम खाली काम चलला भर से चल जाला, उहां एकरा के निभा ले जाए के चाहीं. ई सांच के हमनी का जानऽतानी सन लेकिन महंगी पर हो-हल्ला करऽतानी सन. सरकार आ मंत्रिययन के पुतला फूंकऽतानी सन. ई सरासर गलत बा. जवन बा ओकरा के स्वीकारे के होइ. ओकरा के स्वीकार करे के होई. ओही में गुजारा करीं.\nअब बेचारी सरकारो का करे. दाम बढ़ावल ओकर मजबूरी हऽ. ओकर हाथ बान्हल बा. अगर पेट्रोल और डीजल के दाम बढिय़े गइल त एतना जिद काहे के ? आखिर एडजस्टमेंट काहे नइखे कऽ लिहल जात ? हफ्ता में दू दिन अपना गाड़ी में मत जाईं त खर्चा घटि जाई. महीना में दू दिन मत जाईं अपना निजी वाहनन से. थोड़-बहुत पैदलो चलीं. दरअसल आपन आदत त हमनिये के बिगड़ले बानी सन. पैदल चलल अब बेइजती बुझाला. सड़क पर आदमी से कहीं ज्यादा त मोटरगाड़ी लउकेली सन. का बच्चा, का बूढ़ सब केहु आराम के सवारी चाहेला. अब जब आदत आराम के सवारी के डालिये लेले बानी सन त पेट्रोल-डीजल के दाम बढ़ला पर रोये के का ह ?\nबात-बेबात हमनी का सरकार के पुतला फूंके कऽ तइयार हो जा तानी सन बाकिर आदत बदले के एकदम तइयार नईखी सन. अरे, का जरूरी बा दूनूं बेरा खाइल. एके बार खा के काम ना चल सकेला ? हफ्ता में एक-दू दिन उपवासो कऽ लीही. एह से पेटो ठीक रही आ महंगियो के मोकाबला हो जाई. एकरा कहल जाला एक पंथ दो काज. जेतना टाइम हमनी का पुतला जरावे में बेकार करे लीं सन ओतना समय महंगी-चिंतन में लगाईं. तरह-तरह के तरीका निकालीं महंगी के दर्द के साधे के. दरअसल, ई महंगी-फहंगी कुछऊ ना होला बस अपना भीतर के वहम होला. महंगी पर रोये के हमनी का आपन आदत बना लेले बानी सन. हम आपना बात बतावत बानी कि आज ले हमरा महंगी में कवनो दर्द ना लउकल. हम हर स्तर पर महंगी के आजमा के देखनी. बस खाये के ना मिली त हावा पी लीं. सरकार के आपन काम करे दी. महंगी के आपन. आउर आप आपन काम करीं.\nपुरनका लस्टम पस्टम\n(भूल सुधार : आजु ले गलती से ज्योति जी के नाम जयन्ती लिखात चल आइल बा.)


‘सजना मंगिया सजाई दऽ हमार’ पारिवारिक फिलिम ह मसालेदार ना : हलचल सिंह – Anjoria\nAugust 29, 2014 Editor फिल्म, मनोरंजन 0\nमैनास प्रोडक्शन के बैनर तर बनल आ सेंसर बोर्ड से ‘यू’ सर्टिफिकेट लिहले भोजपुरी फिलिम ‘सजना मंगिया सजाई दऽ हमार’ के निर्माता हलचल सिंह के एह बात के शिकायत बा कि दर्शक उनुका फिलिम में मसाला खोजत बाड़े. कुछ लोग के एह बात के शिकायत बा कि ना त एहमें मसाला बा, ना ‘मजेदार’ डायलाग, आ ना ही कवनो आइटम सांग. हलचल सिंह के कहना बा कि उ फिलिम बनइबे एहीला कइलन कि उनुका पारिवारिक फिलिम बनावे के रहल.\nहालांकि फिलिम पिछला आठ हफ्ता से लगातार शान से चलत जात बिया एकर संतोषो बा हलचल सिंह के. तबहियों हलचल सिंह के कहना बा कि साफ सुथरा फिलिम के माँग करे व‌ाला लोग एह फिलिम के देखे नइखे जुटत. जबकि ओह लोग के चाहीं कि एह फिलिम के भरपूर समर्थन देसु ना त बढ़िया पारिवारिक फिलिम बनावे के सोचे वाला निर्माता के मन टूटे लागी. कहलन कि भोजपुरी सिनेमा में छिछोरापन आ फूहड़पन के आरोप लगावे लोग आवे आ उनुकर फिलिम देखे के बतावे कि का ई फिलिम ‘सजना मंगिया सजाई दऽ हमार’ उनका पैमाना पर खरा उतरल बा कि ना.


एक्शन से भरपूर ‘‘निहत्था’’ – Anjoria\nएक्शन से भरपूर ‘‘निहत्था’’\nJanuary 15, 2014 Editor फिल्म, मनोरंजन 0\nभोजपुरी बॉक्स ऑफिस पर एक्शन से भरपूर फिलिम ‘निहत्था’ धमाल मचावे बदे तइयार बा.\nसीमा इंटरटेन्मेंट फिल्म्स के बैनर तले बनल एह फिलिम से भोजपुरी परदा प एक्शन स्टार रतन कुमार के एंट्री होखत बा. रतन राँची के रहे वाला हउवें आ मार्शल आर्ट मे ब्लैक बेल्ट वाला हउवन. एह फिलिम के एक से बढके एक खतरनाक स्टंट रतन खुदे कइले बाड़न.\nरतन के नायिका बाड़ी हॉट गर्ल मोनालिसा आ साथे बाड़े स्टार कॉमेडियन मनोज टाईगर, बृजेश त्रिपाठी, प्रिया पाण्डेय, आनंद मोहन, अमित सुर्यवंशी, आ सुमित जिंदल.\nनिर्माता अंकित जैन, निर्देशक मनोज एस तोमर. कथाकार अंकित जैन, पटकथा-संवाद लेखक दिनेश प्रकाश, संगीतकार मणिशंकर, गीतकार श्याम देहाती.\nएह फिलिम के रशेज देखे वाला रतन के एक्शन के तुलना अक्षय कुमार के एक्शन से करत बाड़े. फिलिम जल्दिए रिलीज होखी.\nअँजली के “कच्चे धागे” बिहार के 72 सिनेमा घरन में रिलीज\nपवन सिंह आ शुभी शर्मा के जोड़ी के फिलिम ‘कट्टा तनल दुपट्टा पर’


Bhojpuria.com | जारी भइल पहिला भोजपुरी- हिंदी- इंग्लिश शब्दकोष\nHome Sahitya Others जारी भइल पहिला भोजपुरी- हिंदी- इंग्लिश शब्दकोष\nजारी भइल पहिला भोजपुरी- हिंदी- इंग्लिश शब्दकोष\t28 July 2009\tNews Desk\tभोजपुरी के प्रसिद्ध भाषाविद डा. राजेन्द्र प्रसाद सिंह के समर्पण, लगन आ उत्साह के बारे में त हम तबे जान गइल रहीं, जब इग्नू के पाठ-लेखकन के बैठक में उनुका से भेंट भइल रहे। ओही से जब आज उनुका संपादन में पहिला बेर "भोजपुरी-हिंदी-इंग्लिश लोक शब्दकोश" के प्रकाशन होखे के बात सामने आइल, त कवनो आश्चर्य ना भइल।\nभाषा पर राजेन्द्र जी के पकड के अंदाज एही से लगावल जा सकेला, कि 2006 के "अखिल भारतीय भोजपुरी साहित्य सम्मेलन" में हमरा से मात्र दू मिनट बात कइला का बाद उहाँ का कहनी कि "राउर भाषा-शैली से लागता कि राउर घर छपरा-सिवान में होई"। मात्र हमरे ना, बल्कि हर केहू से बात कइला का बाद उहाँ का ओकर मूल-स्थान के बारे में बताये में सक्षम बानी। अभी पिछिला महीना ही केन्द्रीय हिंदी संस्थान, आगरा द्वारा भोजपुरी भाषा के विकास खातिर एगो अनूठा पहल का तौर पर एह शब्दकोश के प्रकाशन कइल गइल बा। भोजपुरी-हिंदी में त पहिलहीं से शब्दकोष उपलब्ध बाटे, लेकिन इ नया शब्दकोश एकदम अलग बा, काहें कि एहमें भोजपुरी आ हिन्दी का संगे पहिला बेर अंग्रेजी के भी जोडल गइल बाटे। एह कोष में अंग्रेजी वाला भाग के संपादन अरविन्द कुमार जी कइले बानी, जिनकर "वृहत समांतर कोष" समेत कई गो शब्दकोष पेंगुइन, राजकमल, आ नेशनल बुक ट्रस्ट द्वारा प्रकाशित कइल जा चुकल बा। एह शब्दकोश में भोजपुरी माटी से जुडल लगभग 50 हजार शब्दन के अंग्रेजी उच्चारण, हिंदी आ अंग्रेजी में ओकर अर्थ, आ व्याकरणिक कोटि (संज्ञा, सर्वनाम आदि) समेत ओह शब्द के प्रयोग क के एगो उदाहरण भी दीहल गइल बा। रउआ सुविधा खातिर हमनी का शब्दकोष से कुछ उदाहरण एहिजा देत बानी: औलाद [aulAda] स्त्री. संतान; progeny, offspring. उदा. एकदम शैतान के औलाद हवे का रे। कँइची [kaiMchi] स्त्री. कैंची; scissors, clippers. उदा. कँइची से कपडा काट द। कइल [kaila] स.क्रि. करना; to do. उदा. आज ई काम जरुर कइल जाई। ककही [kakahI] स्त्री. कंघी; Comb. उदा. टूटि गइली ककही, छटक गइले सरिया, रुसल मइया ना। एह शब्दकोश के भूमिका लगभग 20 पन्ना में लिखल गइल बा, जवना में भोजपुरी भाषा आ साहित्य के इतिहास के समेटे के प्रयास कइल गइल बा। एकरा अलावे एह शब्दकोष में कैथी लिपी (भोजपुरी के आपन लिपी), भोजपुरी क्षेत्र के पुरनका माप-तौल, कद-काठी, चुल्हा-चौका के बरतन के नांव, मछली के नांव, भूमि नाप, लोक देवी-देवता, परब-त्योहार, अनेकार्थक शब्द, एकार्थक शब्द, विलोम शब्द आ भोजपुरिया लोगन के रहन-सहन के जुडल हर चीज के बारे में जिक्र कइल गइल बाटे। लगभग 500 पन्ना के ई शब्दकोष सब केहू खातिर संग्रहणीय बाटे, आ हम त कहब कि हम भोजपुरिया परिवार में एकर एगो प्रति अवश्य रखे के चाहीं, ओह से एक ओर त लेखक (आ प्रकाशक) के हौसला बढी, आ संगही हमनी के नवहा लोग का अपना भाषा आ संस्कृति से जुडे में आसानी होई। एह शब्दकोष के मूल्य मात्र 275/- रुपया रखल गइल बा। दिशा-निर्देश आ परामर्श - रामवीर सिंह, शंभुनाथ प्रधान संपादक - अरविंद कुमार संपादक - डा. राजेन्द्र प्रसाद सिंह संयोजक - अभिषेक अवतंस कोष कर्मी - जितेन्द्र वर्मा, दिग्विजय शर्मा, आदि शब्दकोष किने खातिर नीचे दीहल पता पता पर संपर्क करीं: केन्द्रीय हिंदी संस्थान आगरा – 282005, फोन – (0562) 2530684\nComments (2)\tbhojpuri shabdkosh\t1\nThursday, 01 April 2010 19:15\tdharmendra mohan srivastava(sukrit)\te jan ke bahut khushi bhail ki hamani ka sahitya ke bhi unnayak log etna sashakta bani sabhe. bahut bahut sadhuvad.ham ek prati turat manga rahal bani sukrit, dhanbad ,jharkhand.\nbahut bahut dhanyawaad\t2\nSaturday, 01 September 2012 21:28\tpriyanka pandey\tii samachaar padh k bahut khushi laagal , humni bhojpuriyan khaatir ii ego bahut badka news ha , ab ese humni k bhojpuri vasha sahitya k bistaar me auri sahyog hoiiiiiiii......................


लॉ युनिवर्सिटी के कुलपति अबहीं ले तय ना हो पावल – टटका खबर\nपिछला २३ मार्च के मुख्यमंत्री अखिलेश यादव आ मुलायम सिंह यादव डा॰ राम मनोहर लोहिया नेशनल लॉ युनिवर्सिटी के दौरा कइले रहलें त उमेद जागल रहे कि जल्दिए एह विश्वविद्यालय के कुलपति नियुक्त करे के फैसला हो जाई. पिछला कुलपति आपन समयावधि पूरा कर के जनवरीए में रिटायर कर गइल रहलें आ तब से विश्वविद्यालय कुलपतिविहीन चलत बा. विश्वविद्यालय का विधान में प्रो वीसी के कवनो व्यवस्था नइखे जेहसे कुलपति के गैरमौजूदगी में काम चल सके. एह चलते लॉ विश्वविद्यालय के रोज रोज के काम में अड़चन पड़त बा.\nभारत के मुख्य न्यायाधीश का कहला पर बनल कुलपति नियुक्त करे वाली समिति आपन सलाह सरकार के भेज चुकल बिया बाकिर पता ना कवना कारण सरकार ओह पर कुंडली मार के बइठल बिया.\nTags: लखनऊ लॉ युनिवर्सिटी


प्रयोग – Anjoria\nडॉ. रामरक्षा मिश्र विमल के डायरी चले दीं, प्रयोग बहे दीं धार काल्हु “ये दिल माँगे मोर” पर बहस होत रहे. हम कहलीं कि भाई ‘मोर’ का जगहा ‘और’ कहलो पर त कुछ बिगड़ी ना. फेर काहें एकर ओकालत करतारे लोग. हर भाषा में लिखे-पढ़ेवाला लोग विदेशी शब्दन कापूरा पढ़ीं…\nहोलिका दहन आ फगुआ का दिन खातिर कुछ अनुभूत सात्विक प्रयोग\n– वैभव नाथ शर्मा फगुआ भा होली वसंत ऋतु में मनावल जाये एगो महत्वपूर्ण भारतीय त्योहार ह. हिंदू पंचांग का अनुसार होली फागुन महीना के पुरनमासी के मनावल जाला. रंग के त्योहार कहल जाये वाला ई पर्व पारंपरिक रूप से दू दिन के पर्व होला. पहिला दिने, माने कि पुरनमासीपूरा पढ़ीं…\nविश्व भोजपुरी दिवस कहिया होखो ?\nछठ महापर्व का बाद वाला अतवार का दिने\nभिखारी ठाकुर का जनमदिने\nकबीरदास का जनमदिने\nविश्व मातृभाषा दिवस का दिने\nछठ महापर्व का बाद वाला अतवार का दिने\t3 ( 50 % )\nभिखारी ठाकुर का जनमदिने\t2 ( 33.33 % )\nकबीरदास का जनमदिने\t0 (0% )\nविश्व मातृभाषा दिवस का दिने\t1 ( 16.67 % )\nJoin 8,420 other subscribers.\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (472) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (68) निरउठ (10) नीक-जबून (15) बतकुच्चन (148) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,096) काम के बात (1) कोर्स आ कैरियर (10) खबर (506) चौपाल (85) ज्योतिष आ वास्तु (8) देश आ समाज (368) नारी-जगत (10) पर्व त्योहार (51) भोजपुरिया लाल (36) योग (1) राजनीति (60) सभा समारोह (108) स्वास्थ्य (8) साहित्य (782) उपन्यास (39) कविता (288) कहानी (53) पुस्तक चर्चा (108) भाषा (264) समीक्षा (9)\nदेह देखावे से परहेज नइखे कोमल ढिल्लन के\nऐतिहासिक किताबि ‘भोजपुरी साहित्य में महिला रचनाकारन के भूमिका’ के भव्य लोकार्पण भइल\nसंतराज सिहं रागेश के स्मृति में समारोह\nसीमा सिंह अउरिओ सेक्सी भइली\nचलीं चलल जाव भोजपुरी सीखे\n‘साली बड़ी सतावेली’ में रवि-रानी के सुपरहिट जोड़ी\nमौका चाहीं एगो गीतकार अभिनेता के\n'छोरा गंगा किनारे वाला' के पहिला झलक


29 मई, मंगल के भोजपुरी पट्टी से 11 गो खबर – टटका खबर\nMay 29, 2018 इलाहाबाद, छपरा, बलिया, बस्ती, बेतिया, मऊ, वाराणसी, सिद्धार्थनगर, सिवान, सोनभद्र\nबस्ती में ट्रेन से कटाके दू आदमी के मौत\nबस्ती 29 मई (वार्ता). उत्तर प्रदेश में बस्ती के पैकोलिया इलाका में गौर टीसन का लगे बागडी गांव का सोझा रेल लाइन पार करत बलेसर गांव के रामजीत (30) आ 45 बरीस के एगो अनजान आदमी के मौत ट्रेन से कटा के हो गइल. अनजान आदमी के पहचान पता करे के कोशिश हो रहल बा.\nसिद्धार्थनगर में एके परिवार के चार गो बच्चा राप्ती नदी में डूबलें\nसिद्धार्थनगर 29 मई (वार्ता) उत्तर प्रदेश में सिद्धार्थनगर जिला के जोगिया कोतवाली इलका में राप्ती नदी में नहाए गइल चार गो बचवा डूब गइलें. चारों एके परिवार के रहलें. आजमगढ़ गांव के धर्मराज के बेटा नीरज (8) आ धीरज (9) अपना चाचा अमेरिका के दू गो बेटन नीरज (7) आ धीरज (10) का साथे काल्हु साँझ नदी में नहाए गइल रहलें. गहीर पानी में चल गइला से चारों डूब गइलें. दुनु भाई धर्मराज आ अमेरिका में अइसन प्रेम रहुवे कि दुनु जने अपना बेटन के नामो एके रखले रहुवे.\nसोनभद्र में अनपरा ताप विद्युत संयंत्र के एगो इकाई में आग लगला से यूपी में बिजली संकट\nसोनभद्र, 29 मई (वार्ता). उत्तर प्रदेश का सोनभद्र में अनपरा ताप विद्युत संयंत्र के एगो यूनिट में काल्हु रात करीब 11 बजे आग लाग गइल जवन तुरते पसर के पूरा इकाई के अपना चपेटा में ले लिहलसि. दमकल के कई गाड़ी एक घंटा के कड़ा मशक्कत का बाद आग पर काबू पा सकल.\nएह बीच, सावधानी बरतत 210 मेगावाट के पहिलका आ तिसरको इकाई के बंद कर दीहल गइल. एह हादसा में एगो अधिकारी पहचान प्रदीप पनिक के झउँसे के खबर बा. आग के लहोक एक किलोमीटर फरके से लउकत रहुवे.\nआग लगला का चलते ओबरा आ सोनभद्र के बीच 400 केवी लाइनो तकनीकी कारण से बंद हो गइल.\nबलिया में विवाहिता से सामूहिक बलात्कार\nबलिया 29 मई (वार्ता) उत्तर प्रदेश के बलिया जिला के बांसडीह इलाका के रहे वाली एगो औरत के पति केस लिखवले बाड़न कि उनुकर मेहरारु जब नइहर जात रहली त उनुका नइहरे के एगो आदमी अजीत अपना संघतिया का साथे मोटरसाइकिल पर बइठा लिहलसि आ कवनो अज्ञात जगहा ले जाके अपना अउरी चार गो देस्तन का साथे बलात्कार कइलसि.\nपुलिस तहरीर का आधार पर मुकदमा लिख के जांच करत बिया.\nबिहार में शिक्षकन के तनखाह बाँटे ला 14.36 अरब मंजूर\nपटना 29 मई (वार्ता). बिहार सरकार राज्य के प्राथमिक आ मध्य विद्यालयन के शिक्षकन के चालू वित्त वर्ष में वेतन भुगतान ला चौदह अरब 46 करोड़ आठ लाख रुपिया विमुक्त करे के मंजूरी दे दिहलसि. नगर प्रारंभिक शिक्षक, प्रखंड शिक्षक, अउर पंचायत शिक्षकन के स्वीकृत कुल 66104 पद पर बहाल शिक्षकन के एह राशि से वेतन मिल जाई.\nमेहरारु के जान लेबे वाला मरद के उमिर कैद\nछपरा 29 मई (वार्ता) बिहार में सारण जिला के छपरा के एगो अदालत गड़खा इलाका के सारोसराय गाँव के प्रमोद प्रसाद के दहेज ला अपना मेहरारु के जरा के मार देबे के दोषी मानत उमिर कैद के सजा सुनवले बिया.\n25 सितम्बर 2013 का दिने प्रमोद अपना मेहरारू के देह पर किरासन तेल ढार के जरा दिहले रहुवे आ झउँसन मेहरारु के नाम बदल के एगो निजी अस्पताल में भर्ती करा दिहले रहुवे जहां एकर मौत हो गइल. हालांकि मरे से पहिले पुलिस के दीहल बयान में ऊ प्रमोद के दोषी बता दिहले रहुवे.\nइलाहाबाद में लल्लू जी एंड संस के गोदाम में आग लागल\nइलाहाबाद, 29 मई (वार्ता) उत्तर प्रदेश में इलाहाबाद के कीड़गंज इलाका के रामबाग में लल्लू जी एंड संस के टेंट गोदाम में आग लाग गइल. खबर मिलला पर दमकल के सात गो गाड़ी आ सेना के दू गो गाड़ी मौका पर चहुँपल आ आग पर काबू पवलसि. एह हादसा में लाखन के सामान जरे के अनुमान बा.\nबेतिया में ट्रैक्टर से गिरके एगो बच्चा के मौत\nबेतिया 29 मई (वार्ता). बिहार में पश्चिम चम्पारण जिला के मुफ्फसिल इलाका में आजु ट्रैक्टर से गिरला का चलते नया टोला बसवरिया के वार्ड संख्या छह के जिशु कुमार (06) घवाहिल हो गउवे. इलाज ला ओकरा के अस्पताल में भरती करावल गइल जहाँ ओकर मौत हो गइल.\nपुलिस ट्रैक्टर जब्त क के आरोपियन के गिरफ्तारी करे ला छापेमारी करत बिया,\nबीएचयू में शोध करत एगो छात्रा अपना मंगेतर से वीडियो चैट का बाद खुदकुशी क लिहलसि\nवाराणसी, 29 मई (वार्ता). वाराणसी के काशी हिंदू विश्वविद्यालय (बीएचयू) में शोध करत एगो छात्रा ख्याति सिंह आजु अपना मंगेतर से वीडियो चैट कइला का बाद फांसी लगाके जान दे दिहलसि.\nपुलिस के कहना बा कि ख्याति मध्य प्रदेश के भौरा बैतूल के निवासी रहली आ बीएचयू के पर्यावरण अउर धारणीय विकास संस्थान में शोध करत रही. ऊ लंका इलाका के नगवां में किराया के डेरा में रहत रही आ ओही डेरा में अपना चुन्नी से फांसी लगा लिहली. एही 30 अप्रैल के वाराणसी के रामनगर के रहे वाला एगो नवही से ओकर सगाई भइल रहुवे आ अगिला साल शादि होखे वाला रहल. घटना के जानकारी मिलते ऊ मौका पर पहुंचल आ ट्रॉमा सेंटर में ख्याति के भर्ती करवलसि, जहां इलाज का दौरान ओकर मौत हो गइल.\nमऊ में कुदारी से काट के महतारी के जान लिहलसि\nमऊ, 29 मई (वार्ता). उत्तर प्रदेश में मऊ के घोसी इलाका में लाखीपुर गांव के प्रेमसागर के पिछला हफ्ता अपना मेहरारु रीता देवी से झगड़ा हो गइल रहे. एकरा बाद रीता अपना छह बरीस के बेटी ले के नइहर चल गइली. तब प्रेम सागर अपना पिता पर दबाव बनावे लागल कि रीता के ओकरा नइहर से ले आवसु. बाकिर जब ऊ लवटलें त उनुका साथे खाली बेटिए रहल काहें कि ओह बेरा रीता दवाई ले आवे ला कतहीं चल गइल रही. ई सुन के प्रेमसागर आग बबूला हो गइल आ अपना बाप के मारे ला दउड़ा लिहलसि. बाप केहू तरह जान बचा के भाग लिहलें त प्रेमसागर अपना भाई के दरवाजा तूड़े लागल. एही दौरान बीच बचाव करे ओकर 60 बरीस के महतारी आ गइली त उनुके के कुदारी से काट के अपना बेटी के ले के भाग निकलल.\nपुलिस केस लिख के प्रेमसागर के खोजत बिया.\nसिवान के दू गो हत्यारन के उमिर कैद\nसिवान 29 मई (वार्ता). बिहार में सिवान के एगो अदालत हत्या के एगो मामिला में आजु दू जने के उमिर कैद के सजा सुनवलसि. दुनु पर 20-20 हजार रुपिया के जुरमानो लगावल गइल बा.\nमामिला रहुवे कि दरौली थाना के गड़वार गांव में 29 अप्रैल 2010 का दिने फसल चरावे लेके भइल झगड़ा में सुरेंद्र चौबे के चचेरा भाई नारायण चौबे के गांवे के जितेंद्र चौबे आ ओह घरी मुखिया रहल मोगल राम, बबलू राजभर, अउर मुकेश गोंड गोली मार के हत्या कर दिहलें.\nचारो नामजद आरोपियन में से जितेंद्र चौबे आ मोगल राम के उमिरकैद अउर 20-20 हजार रुपिया के अर्थदंड लगावल गइल बा. दू गो आरोपी तब से फरारे बाड़न स जवना चलते ओकनी के बाद में सजा सुनावल जाई.\nभोजपुरी साहित्य सेवियन के पाती अक्षर सम्मान से सम्मानित कइल गइल


खबर भोजपुरी में – Page5– टटका खबर\n(शनिचर6दिसंबर के खबर) शनिचर6दिसम्बर का दिने बाबा साहब अंबेडकर के 59वाँ ‘महापरिनिर्वाण दिवस’ पर राष्ट्रपति प्रणब मुख्रर्जी, प्रधानमंत्री नरेन्द्र मोदी, उप राष्ट्रपति मोहम्मद हामिद अंसारी, खाद्य मंत्री राम विलास पासवान वगैरह खासमखास लोग श्रद्धांजलि दिहल. बिहार के सगरी गाँवन में एक एक गो सफाई कर्मी बहाल करी बिहार सरकार. साथही टोला\n(शुक,5दिसंबर के खबर) जम्‍मू कश्‍मीर चुनाव में जनता के बड़हन भागीदारी देखला का बाद लोग के हदसावे खातिर शुक का दिने आतंकवादी कई जगहा ताबड़तोड़ हमला कइलें जवना में 11 गो सुरक्षाकर्मी आ 8 आतंकवादियन समेत 21 लोग मरा गइल. उत्‍तरी कश्‍मीर के बारामूला जिला के मोहरा में सेना शिविर पर भोरे तीन\n(बियफे4दिसंबर के खबर) मऊ जिला के रानीपुर थाना के महासो गाँव का नियरा एगो बिना फाटक वाला क्रासिंग पर एगो स्कूल वाहन के आजमगढ़ से वाराणसी जात तमसा पैसेंजर ट्रेन से धक्का लाग गइल जवना से पाँच गो छोट विद्यार्थियन के ओहिजे मौत हो गइल आ आठ गो अउरी छात्र घवाहिल हो गइले.\n(बुध3दिसंबर के खबर) अयोध्या मामिला से अपना के अलग कर लेबे के हाशिम अंसारी के बयान का बाद मुस्लिम जमात उनुका के मनावे में लाग गइल बा. सेकूलर जमात के ठकुआ मार दिहले बा कि आखिर हाशिम अइसे कइसे कह दिहलें. हाशिम अंसारी के कहना बा कि अब ऊ बाबरी मस्जिद मुकदमा के\n(मंगल2दिसंबर के खबर) पीएम मोदी का आवास पर भइल चयन समिति के बइठक में बिहार कैडर के अनिल कुमार सिन्हा के नयका सीबीआई डायरेक्टर चुनल गइल. एह बइठक में पीएम मोदी के अलावा सु्प्रीम कोर्ट के मुख्य न्यायाधीश एच एल दत्तू आ लोकसभा में सबले बड़का विपक्षी दल कांग्रेस के नेता मलिकार्जुन खड़गे\n2016 में दक्षेस खातिर भारत एगो उपग्रह अंतरिक्ष में स्थापित करी. एह बात के एलान पीएम मोदी दक्षेस में कइलन. एह शिखर सम्मेलन में 2008 के मुंबई हमलो के चरचा उठवलन मोदी आ कहलन कि आतंकवाद आ अंतर-देशीय अपराधियन का खिलाफ सभके मिल के लड़े के जरूरत बा. दक्षेस के3गो संपर्क समझौता पाकिस्तान\nबिहार के राजनीति में मुख्यमंत्री जीतन राम मांझी आ जदयू नेता नीतीश कुमार का बीच बढ़त दूरी के चरचा का बीच मंगल का दिने दुनू जने जहानाबाद में मंच साझा कइलन आ एक दोसरा के बड़ाई कइलन. उत्तर प्रदेश के महाधिवक्ता रहल आ मुलायम सिंह के करीबी एस.एम. काजमी के मंगल का दिने एगो सड़क\nसिवान जिला के नगर थाना इलाका में कुछ अपराधी भाजपा सांसद ओमप्रकाश यादव के मीडिया प्रभारी आ भाजपा नेता श्रीकांत भारतीय के अतवार का दिने गोली मारके हत्या कर दिहलें. बिहार के मुख्यमंत्री जीतन राम मांझी के हुड़की का बाद जदयू नेता लोग के ठकुआ मार दिहले बा आ अब एह मामिला पर केहू कुछ\nबिहार के मौजूदा राज्यपाल डा॰ डी॰वाई॰ पाटिल के कार्यकाल 26 नवम्बर के पूरा होखत बा. एकरा बाद पश्चिम बंगाल के राज्यपाल केशरीनाथ त्रिपाठी के राष्ट्रपति का तरफ से बिहारो के राज्यपाली सँउपल गइल बा जबले कवनो नया राज्यपाल के नियुक्ति नइखे हो जात. अपना बयानबाजी से अइले दिन चरचा में रहे वाला आ पार्टी के\nआपन जनमदिन शान से मनवावे वाला आजम खान के जनम भर कर्जदार रहीहें मुलायम सिंह यादव. कहलन कि अइसन जनमदिन के खातिर आजम के करजा जिनिगी भर में ना उतार पइहें. जनमदिन पर मुलायम के बधाई भेजत उनकर लमहर उमिर के कामना कइलन पीएम मोदीओ. जनमदिन मनावे खातिर बदायूं में कम्बल बँटाइल आ कंबल लूटे\nआजु पीएम मोदी ट्विट क के पूरा दुनिया के बता दिहलन कि अगिला गणतंत्र दिवस का मौका पर अमेरिका के राष्ट्रपति बराक ओबामा खास मेहमान बन के अइहें. ई पहिला बेर होखे वाला बा कि अमेरिका के राष्ट्रपति एह आयोजन पर शामिल होखीहें आ इहो पहिला बेर होखत बा कि अमेरिका के कवनो राष्ट्रपति अपना\nदस दिन के विदेश यात्रा का बाद पीएम मोदी बियफे का दिने देश लवटि अइलें. हवाई अड्डा पर उनकर स्वागत करे खातिर विदेश मंत्री सुषमा स्वराज समेत अनेके खासमखास लोग मौजूद रहल आ उनकर अगवानी कइल. काशी हिन्दू विश्वविद्यालय छात्र परिषद के चुनाव के विरोध सगरी प्रमुख छात्र संगठन करत बाड़े. एहमें विद्यार्थी परिषद, एनएसयूआई,\nकेन्द्र सरकार साफ कह दिहलसि के लोकसेवा आयोग के परीक्षा खातिर उमिर घटावे के कवनो प्रस्ताव पर विचार नइखे होखत. ई बात तब साफ करे के पड़ल जब हवा उड़े लागल कि भाजपा सरकार यूपीए सरकार के उमिर घटावे के फैसला मान ली. पिछला मनमोहन सरकार अधिकतम उमिर में चार साल के कटौती करे के


समाचार – Page5– Aapan Birgunj\nछिपहरमाई गाउँपालिका भिस्वा के पक्की सड़क निर्माण १ साल भी\nभिस्वा, ३० भादो । छिपहरमाई गाउँपालिका वाड नम्बर ३ भिस्वा के पक्की सड़क निर्माण १ साल भी ना टिके सकल । एक वर्ष पहिले निर्माण कईल भिस्वा बाजार के मुख्य पक्की सड़क टिपर आवात जावत कइला पर १ ना बीतते टूट गईल बा । गाउँपालिका द्वारा साल भर पहिले निर्मित ढालान पक्की सड़क टिपर के […]Read More\nपोखरिया मे बाबू के छुरा प्रहार से बेटा के मृत्यु\nपोखरिया, २९ भादो । पर्सा के पोखरिया नगरपालिका वाड नम्बर ६ सीरिसिया मे बाबू के छुरा प्रहार से बेटा के मृत्यु भइल बा । स्थानीय ७० साल के लक्ष्मी साह के छुरा प्रहार से ३५ साल के बेटा माधो साह के मृत्यु भइल प्रहरी जानकारी करवले बा । छुरा प्रहार करेवाला बाबू लक्ष्मी के इलाका […]Read More\nमास्क ना पहिरेवाला के प्रहरि द्वारा रु १०० जुर्माना, निजी\nवीरगंज, २९ भादो । पर्सा जिल्ला में स्थिति समान्य ना भईला पर भी निषेधाज्ञा के संघहि वीरगंज के दैनिक जन जीवन समान्य बनावे के हिसाब से जिल्ला प्रशासन कार्यालय द्वारा लकडाउन में तनि ढिलाई कईल गईल बा ।कोरोना के मार में परल वीरगंज नगरी में सभे कोई के बिना मास्क बाहर ना निकले के निहोरा […]Read More\nवीरगंज, २९ भादो । एक ओर परिक्षण के दायरा घटत जाता दोसरा ओर विरगंज माहानगरपालिका फेर pcr मेसिन किने ख़ातिर व्यस्त देखल जा रहल बा । कोरोना अस्पताल में बीमार आदमी ना भईला से बन्द कईल जा रहल बा त दोसरा ओर नया कोरोना अस्पताल के उद्धघाटन समारोह हो रहल बा । यी अवस्था मे […]Read More\nपर्सा में कोरोना संक्रमण से फेर एगो महिला के मृत्यु\nवीरगंज, २९ भादो । पर्सा में फेर ऐगो काेराेना भाइरस (काेभिड १९) संक्रमित महिला के मृत्यु भईल बा । गण्डक काेभिड अस्पताल में इलाज हो रहल वीरगंज-१० निवासी ५५ बर्षिय महिला के मृत्यु भईल नारायणी अस्पताल के प्रवक्ता डा. अतुलेश कुमार चाैरसिया जानकारी देहले बाड़े। प्रवक्ता डा. चाैरसिया के हिसाब से भादो २२ गते काेराेना […]Read More\nअवैध ३९ कार्टून मुर्गी के बच्चा सहित २ जने के\nवीरगंज, २८ भादो । अवैध मुर्गी के बच्चा सहित २ जने के प्रहरी पकडले बा । पर्सा विंदावासिनी गाँवपालिका वाड नम्बर ३ झउवा गुठी निवासी ३० साल के ललन साह कानू आ भारत विहार पूर्वी चम्पारण महदेवा निवासी २७ साल के नरेश यादव के प्रहरी पकडले बा । विशेष सूचना के आधार पर शनिचर के […]Read More


खबर भोजपुरी में (शनिचर,3जनवरी 2015) – टटका खबर\n(शुक,2जनवरी के खबर)\nशुक का दिने मुंबई में डिजिटल गाँव अकोदरा के राष्ट्र के समर्पित करत पीएम मोदी. मौका रहल आईसीआईसीआई के 60वाँ स्थापना दिवस के.\nभारत क कोस्ट गार्ड नया साल का ठीक पहिले गुजरात के पोरबंदर से 365 किलोमीटर फरका अरब सागर में विस्‍फोटक भरल एगो नाव के रोके आ पकड़े के कोशिश कइलस त ओह पर सवार अपना नाव के बम से उड़ा दिहले. एह भयंकर विस्फोट का बाद ओह पर सवार कवनो आतंकी के बचे के सवाले नइखे. बतावल जात बा कि नाव पाकिस्तान के कराची चलल रहुवे आ ओह पर सवार आतंकियन के इरादा नया साल का दिने मुबंई हमला जइसन कार्रवाई करे के इरादा राखत रहले.\nउत्‍तर प्रदेश के बदांयू जिला के मूसाझाग थाना के दू गो सिपाही बुुध का रात में प्रहलादपुर गांव से एगो नाबालिग लईकी के जबरिया उठा ले अइले आ ओकरा संगे सामूहिक कुकर्म कइलें. घटना के जानकारी मिलला का बाद थाना के प्रभारी के निलंबित क दिहल गइल बा आ दुनू फरार हो गइल सिपाहियन के गिरफ्तार करे के कोशिश चलत बा.\nकांग्रेस के कहना बा कि केन्द्र सरकार योजना आयोग खतम क के नीति आयोग बनावे के काम क के सत्‍ता के केन्‍द्रीयकरण करत बिया. अब नीति आयोग प्रधानमंत्री कार्यालय से जुड़ल महज एगो विस्तार बन के रह जाई.\nशुक का दिने लगातार छठवां सत्र में बढ़त दर्ज करत मुंबई के शेयर बाजार के सेंसेक्‍स 380 अंक उछल के आ निफ्टी 111 अंक उछल के बंद भइल. सोना 75 रुपिया सस्ता भइल आ चाँदी 400 रुपिया सस्ता.\nभारत में अमरीका के नया राजदूत रिचर्ड राहुल वर्मा शुक का दिने नई दिल्‍ली पहुंचले. भारत में नियुक्‍त होखे वाला भारतीय मूल के ऊ पहिला अमरीकी राजदूत हउवें. पिछला राजदूत नैंसी पावेल मार्च 2014 में इस्‍तीफा दे दिहले रही.\nसंयुक्‍तराष्‍ट्र मुख्‍यालय में अब दिवाली आ गुरूपर्व का दिने कवनो बइठक ना होखल करी. विदेश मंत्रालय के प्रवक्‍ता सैयद अकबरूद्दीन ट्वीट क के बतवले बाड़न कि अइसन पहिला बेर होखत बा.\nकउड़ा का आगि से मँड़ई में लागल आग का चलते बलिया के चितबड़ागाँव के बसुदेवा गाँव में एके परिवार के तीन गो भाई बहिन जर गइले. यूपी सरकार का तरफ से परिवार के डेढ़ डेढ़ लाख के मुआवजा देबे के एलान भइल बा.\nप्रधानमंत्री रहल चन्द्रशेखर के जयंती का मौका पर अब यूपी में 14 अप्रैल के सार्वजनिक छुट्टी दिहल जाई. एही तारीख के उनकर अधिकृत जनम दिन मान लिहल गइल बा काहे कि एही दिने बलिया के लोग उनकर जनमदिन मनावत आइल बा.\nसतरह साल ले बिहार में जंगल राज चलावे वाला आ चाराघोटाला में दोषी हो के सजा सुन चुकल लालू प्रसाद के कहना बा कि ऊ हुँड़ार ना हउवन आ बिहारो के लोग डरपोक ना ह जे डेरा जाई. कहलन कि जदयू आ राजद के मन मिल चुकल बा बस दल मिलावल बाकी बा.\nपूर्वोत्तर रेलवे के लखनऊ मण्डल के गोण्डा-बढ़नी रेलखण्ड पर छोटी लाइन के बड़की लाइन में बदले के काम मार्च महीना ले पूरा हो जाए के उमेद बा. एकरा बाद गोरखपुर-गोण्डा मार्ग पर रेलगाड़ी चलल शुरु हो जइहें स. बढ़नी तक रेल लाइन के पहिलही बड़की लाइल बनावल जा चुकल बा.\nभदोही जिला के सेमराध नाथ धाम में एक महीना ले चले वाला माघ मेला शुरू हो गइल बा. मेला के शुरुआत भदोही के जिलाधिकारी गंगा पूजन आ आरती क के कइलन.\nन्यायमूर्ति एल नरसिम्हा रेड्डी के शुक का दिने पटना उच्च न्यायालय के मुख्य न्यायाधीश पद के किरिया धरावल गइल. ऊ हिन्दी में किरिया लिहलन.\nगंगा नदी पर बनत दीघा-सोनपुर सह सड़क पुल के एह साल के आखिर ले पूरा बन जाए के उमेद बा. ट्रैक के ट्रायल करावल जा चुकल बा आ अब संपर्के सड़क के काम बाकी बा. पुल बन गइला का बाद पटना से सोनपुर, मुजफ्फरपुर, मधुबनी आ दरभंगा समेत अनेके जगहा के दूरी बहुते कम हो जाई.\nपश्चिम चम्पारण जिला के साठी थाना के हरनहिया गांव का लगे एगो ट्रैक्टर आ मोटरसाईकिल के टक्कर से मोटरसाईकिल सवार नवही के मौत हो गइल.\nशुक का दिने भइल बरखा से उत्‍तर भारत में ठंड अउरी बढ़ गइल बा जबकि तापमान में मामूली बढ़ोतरी भइल बा. यूपी में दू दिन से बरखा बूनी के दौर जारी बा आ एह चलते गलन बढ़ गइल बा. बिहारो में रुक रुक के बरखा होखे के दौर जारी बा.


Firoz Alam's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Firoz Alam's Likes Firoz Alam's Friends\nView All Firoz Alam's Page\nशशि कुमार सिंह (SHASHI) leftacomment for Firoz Alam"प्रणाम आ जय भोजपुरी\n"Dec 23, 2012Anoop Srivastava and Firoz Alam are now friendsSep 8, 2012Firoz Alam liked शशि कुमार सिंह (SHASHI)'s photoतनी ऎकर फ़ोटो खिचाबे के अंदाज देखि..Sep 8, 2012Firoz Alam is now friends with Rajeev Kumar Pandey:- and Sameer DwivediSep 8, 2012Rajeev Mishra "राजीव भोजपुरिया" leftacomment for Firoz Alam"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Dec 23, 2011शशि कुमार सिंह (SHASHI) leftacomment for Firoz Alam"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Dec 23, 2011Rajeev Mishra "राजीव भोजपुरिया" leftacomment for Firoz Alam"\nजन्म दिवस के बधाई औरु शुभकामना बा !"Dec 23, 2010नबीन भोजपुरिया ( NB ) leftacomment for Firoz Alam"फिरोज जी भोजपुरिया प्रणाम आ जय भोजपुरी\nअउलाह शुभकामना आ खईंची भर के बधाई बा रउवा के राउर जनमदिन पे\nउपर वाला से प्रार्थना बा की राउर हर मनोकामना पुरा होखे आ सफलता राउर गोड चुमे ।\nजय भोजपुरी"Dec 23, 2010Admin leftacomment for Firoz Alam"फिरोज जी, आपन कॉमेंट ओह डिस्कशन पर पोस्ट करीं...\nहर कॉमेंट खातिर एगो डिस्कशन शुरु कइल उचित नइखे."Jun 28, 2010Firoz Alam updated their profile photoJun 10, 2010Firoz Alam updated their profileJun 10, 2010Firoz Alam is nowamember of JaiBhojpuri.comJan 30, 2010 Welcome Them! RSS\nI am Firoz. i amasimple boy. Presently i'm working in Bhiwadi Rajasthan\nasaProduction Proccess Control.\nbecouse its my native language.\nAt 9:56am on December 23, 2012, शशि कुमार सिंह (SHASHI) said… प्रणाम आ जय भोजपुरी\nAt 1:10pm on December 23, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:51am on December 23, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 6:19pm on December 23, 2010, Rajeev Mishra "राजीव भोजपुरिया" said… जन्म दिवस के बधाई औरु शुभकामना बा ! At 10:51am on December 23, 2010, नबीन भोजपुरिया ( NB ) said… फिरोज जी भोजपुरिया प्रणाम आ जय भोजपुरी\nजय भोजपुरी At 2:48pm on June 28, 2010, Admin said… फिरोज जी, आपन कॉमेंट ओह डिस्कशन पर पोस्ट करीं...\nहर कॉमेंट खातिर एगो डिस्कशन शुरु कइल उचित नइखे. No comments yet!


प्रीत का दामन के पहिलका ट्रैक – काला चश्मा – जारी – Bhojpuri.co\nSeptember 11, 2020 September 11, 2020 CineBhojpuri\nसंजना राज आ अंशुमान सिंह के आवे वाली भोजपुरी फीचर फिलिम – प्रीत का दामन – के पहिलका ट्रैक – ‘काला चश्मा’ जारी हो गइल बा. एह फंकी डांस नंबर – काला चश्मा – के मोहन राठौड़ आ संजना राज गवले बाड़े. गीत शैलेश राज यादव के लिखल हवे. एह गाना के मशहूर संगीत निर्देशक स्वर्गीय धनंजय मिश्रा के श्रद्धांजलि का रूप में समर्पित कइल तय भइल बा.\n‘प्रीत का दामन’ एगो संगीत भरल ताजा कहानी पर बनल बा जवन अबहीं ले भोजपुरी में नइशे आइल. पूरा परिवार के मनरंजन करे वाला एह फिलिम के संगीत पोढ़ बा आ गीत भाव भरल बाड़ी स. सोना में सोहागा बा एह फिलिम के नायिका संजना राज आ नायक अंशुमान सिंह के हॉट जोड़ी.\nB4U भोजपुरी के बनावल एह फिलिम के गीत काला चश्मा में संजना आ अंशुमान सिंह एगो फार्म हाउस में आनन्द में नाचत लउकिहें. हर उत्सव भा मौका पर गावे बजावे जोग एह गीत के धमाल यूपी बिहार में लउके वाला बा.\nएह गाना का बारे में बतियावत मोहन राठौड़ के कहना बा – अधिकतर त हम भक्ति संगीत गाई लें बाकिर कुछ अलगो करे का कोशिश में अपना दायरा से बाहरो निकले के कोशिश कर दीहिलें. काला चश्मा एगो पार्टी गीत ह जवन फिलिम के धड़कनो बावे. एहमें नाच का साथे रोमांसो के तड़का बा जवन रउरो के झूमे पर उकसावे से बाज ना आई. संजना के आवाज़ एकरा के अउर जियतार क दिहले बा. उनुका साथे काम करे में हमरा बहुते खुशी मिलल.\nमोहन राठौड़ के विचार में आपनो बाति जोड़त संजना राज कहत बाड़ी कि – ई गीत हमरो ला खास बा. हमहूं त भक्तिए गीच अधिका गवले बानी. जबकि काला चश्मा एगो उत्सव गीत हवे, एकर नृत्य वाला लय रउरो गोड़ नाचे ला मजबूर कर दी. ई गीत संदीप सर, विष्णु सर आ स्वर्गीय धनंजय मिश्रा जी के वजह से बनल बा. आ एकरा ला हम आभारी बानी उहाँ सभे के.\nB4U भोजपुरी निर्मित आ विष्णु शंकर बेलू के लिखल आ निर्देशित फिलिम ‘प्रीत का दामन’ जल्दिए रिलीज़ होखे वाली बा.\n(ITAI DOSHIN MEDIA)\nशैलेश राज यादव\nPrevious सइयां अरब गइलें ना के पहिला झलक उजागर\nNext भोजपुरी फ़िल्म ‘लिट्टी चोखा’9अप्रैल को होगी रिलीज


अपना मूल के जनला समझला के माने – Anjoria\nअपना मूल के जनला समझला के माने\nगँवई लोक में पलल-बढ़ल अगर तनिको संवेदनशील होई आ हृदय -संबाद के मरम बूझे वाला होई, त अपना लोक के स्वर का आत्मीय हिरऊ -भाव के समझ लेई. आज अपना गँवई काकी का मुँहें एगो जानल-सुनल पुरान गीत सुनत खा हम एगो दोसरे लोक में पहुँच गउंवीं, हमार आँखि भींजि गउवे आ हम भितरे तड़फड़ाए लगुवीं. काकी का चलि गइला का बादो ओह गीत का भाव-लय के गूँज-अनुगूँज हमरा भीतर बनल रहुवे आ हम कसमसात रहुवीं. बेटी क बाप भइला आ ओके बियहला-दान कइला का बाद जवन अनुभव-बोध हमके भइल बा; ऊ जइसे छछाते परतच्छ हो उठुवे. ई सगरी बिकलता ओह वाचिक-संबादे से भइल रहुवे, जवना क माध्यम काकी के सुनवलका गीत रहुवे.\nवाचिक संबाद खाली बोलले-बतियवला से ना होला, चेहरा के भाव-भंगिमा, उतार-चढ़ाव आ क्रिया-व्यवहारो से प्रगट होला. मुँह बिजुकावल, मुँह बनावल भा मुँह फेरल, आँख मटकावल, तरेरल आ मटकियावल जइसन शब्द एही मूक-गहिर संबाद खातिर बनल होई. दरअसल सँग-सँग रहत दिन मास बरिस बीतेला त लोग एक दुसरा का देह के भाषा, ओकरा चाल ढाल आ भंगिमा से परिचित होला आ फेर बे बतवले, कहले ओकरा भाव के बूझि लेला भा कयास लगा लेला. आपुसी संग -साथ में पनपल ईहे मौन -बतकही भा संबाद गँवई लोक के परस्पर जोरले-बन्हले रहे. सँग सँग हँसत-रोवत, गावत-बजावत, लड़त-झगरत, काम-धंधा करत ई हृदय-संबाद लोककथा भा लोकगीतन के मरम बूझे में मदद करत रहे. आगा चल के, ई तरक्की के लालसा शहरी भाग-दउर आ पइसा कमइला के चाह-छाँह आ हिरिस मे खतमे होत चलि गइल. अब गीतिया त बा बाकिर ओकरा भाव-भूमि प लोग उतरते नइखे. अब का लड़िकन के दादा-दादी, ईया-फूआ वाला गँवई लोक से जोरलो कठिन बा. साइत-संजोग मिलतो बा त ऊ ओह सांस्कृतिक-चेतना का आत्मीयता से कहाँ जुड़ पावत बा ? अब महानगर का इस्कूलन में पढ़े आ ब्यस्त-बाझल मम्मी-डैडी का कलजुगिया संस्कार वाला लइकन के फेड़ पौधा, फसल आ साग सब्जी का उपराजन से कवनो लगावे-छुआव नइखे. नाता रिश्ता के मामूली पहिचान त बा बाकिर ऊ आत्मीय -भाव आ संवेदन के छुवाइये नइखे. हिया का मौन संबाद के अनुभूति-प्रतीति कहाँ से होई ? ऊ ग्रहणशीलता आ भावभूमि के स्तर जवन लोक-स्वर के मरम बूझे आ ओमे डूबि के मन का ओह हूक हुलास आ पीर-कसक के पकड़े; ऊ त लोक में रचले-बसले नू होई.\nलोक से कटत लोग, ओकरा भाषा आ भावभूमियो से कटल जा रहल बा. लोक के स्वर जवना लोकगीतन में संचित बा ओकरा संरक्षन आ बटोरला क बात होता, कतना लोग ओके बटोर सइहार के किताब आ सीडी बनावत बा, बाकि ओकर होई का ? हमहन क अगिली पीढ़ी ओके कतना महत्व दीही, ई सवाल बेचैन करत बा. एह गीतन के सुन के भाव विभोर आ विकल होखे वाली हमहन क पीढी ना रही तब? पुत्र कामना खातिर आ कामना फलित भइला का बाद गवाये वाला सोहर होखे भा सगुन क संझा-पराती, बियाह क गीत होखे भा ‘चिरई’ बनल बेटी क गीत “नीबिया क फेड़ जनि कटवइहऽ मोरे बाबा हो, नीमिया चिरइया क बसेर ..” में छिपल मरमभेदी अनुरोध; लोक-स्वर के अनुभव-संसार आ संबेदन-पीर का भाव भूमि पर उतरल आसान ना होई. ना “दूध क नेकी”आ मोल माँगे वाला गीत के अन्तर्वेदना अनुभव होई ना जँतसारी के श्रम सीकर से भींजल बिरह-वेदना आ जीवन-संघर्ष के ब्यथा क साछात्कार. बेटी त नीम का चिरई अस बसेर क के दुसरा देश, दुसरा घरे चल जाई आ “दूध क नेकी” क जिम्मा भाई पर डाल जाई, भितरी से कतनो अहकी-डहकी बाकि बाबू जी के समझावत जाई कि बाबा, माई के खेयाल रखिहऽ ! आ बेटा, ऊहो एक दिन “गौरी बियाहन” निकली त नया संबंध का उल्लास आभास में ओह “अनमोल” दूध के मोल भुला जाई. कुछ दिन बितते बियहुती सँग रोजी-रोजिगार में लाग जाई भा नोकरी पर परदेस चल जाई. माई-बाबू अकेल रहि जइहें, बेटी क कहलका इयाद करत ..”सून होइहें अँगना -दुआर !” जीवन-चक्र आ संस्कारन वाला भाव संबाद क हिया से अनुभूति प्रतीति आवे वाली पीढ़ी के कहाँ से होई ? लड़िकइँयें से कारटून आ मूवी देखे वाला लइका-लइकी, “सास बहू और वो” देख के सयान होत बाड़े सऽ. सन्डे के महतारी बाप सँगे “माल”,”बिग मार्केट” में शापिंग-मनोरंजन. अपना लोक स्वर वाली भाषा संस्कृति से कतना दूर.\nधीरहीं धीरे, बाकि तेजी से ओरात पुरनका भाव-सुभाव, आत्मीयता आ पारस्परिकता नयकी पीढ़ी के, अपना लोक संस्कृति, संस्कारन आ भाषा-भाव से बिलग कइले जा तिया. कुछ लोग जे तनी मनी सटल-डटल बा, ओह सब में हिया के मौन संबाद के आत्मीयता क ऊ बहत रहे वाली चेतन लहर नइखे. का गाँव जवार के नवकी पीढ़ी, का आपन गँवई लोक छोड़ के परदेस जाये वाला शहरी माई-बाप ! का ओह लोगन क ई जिमवारी नइखे कि कि अपना माई-बाप आ बाबा-आजी वाला अपना मूल (ओरिजिन) से अपना सन्तानो के जोड़ो ? का नया पीढ़ी के अपना मूल से, अपना लोक आ भाषा-संस्कृति आ संघर्ष-गाथा के जाने-समझे के अधिकार नइखे ? का ऊ अपना मूल आ ओसे जुड़ल पहिचान से व॔चित रहिहें स ऽ? सोचीं सभे, जल्दी सोचीं ..कहीं देर मत हो जाव !!\nPrevious Post: आपन भाषा आपन गांव\nNext Post: का करीं\nसाँचे कहनी… समय बदल गइल बा.. लोग साँझ पराती के गीत भुला गइल.. ढेंकी-जाँता के गीत बिलम गइल. रीति रिवाज संस्कार से नयका पीढ़ी भाग रहल बा. आ जे तनी पुरनका भी बा उ शहरी संस्कृति में लाजे कुछ बोलत नईखे..\nएह साल उत्तम नगर दिल्ली के एगो पार्क में छठ के आयोजन रहे, ओहिजा मेहरारू लोग के जमघट रहे बाकी एको ओर से छठ के गीत ना फूटल… महल्ले के दुगो बुढ़ रही लोग उनका से कहनी त जवाब आइल कि केहु गावते नईखे त हम काहे गायीं ? अब एह बदलल मानसिकता में रीति रिवाज संस्कार आ ओहसे जुड़ल गीत कईसे बाँची ?


टटका खबर, बियफे, १६ फरवरी २०१२ | Anjoria's Weblog\nराज्य में भंडारण के हालात सुधारे खातिर गोदाम बनावे वाला पैक्सन के केन्द्र का ओर से पचास फीसदी राशि दिहल जाई. अबही भंडारण के दिक्कत का चलते धान के सरकारी खरीद पर असर पड़त बा.\nपानी आ कोयला का कमी का चलते राज्य के चार गो विद्युत उत्पादन ईकाई थँउस गइल बा जवना से राज्य में बिजली संकट बहुते बढ़ि गइल बा. एह ईकाईयन से पाँच सौ मेगावाट बिजली के कमी बढ़ गइल बा.\nसारण जिला के दरियापुर से मुखिया पति के गैरकानूनी असलहा का साथे गिरफ्तार कर लिहल गइल बा.\nप्रदेश ले स्वास्थ्य मंत्री रहल महाबीर प्रसाद के आजु अस्सी साल का उमिर में पटना में निधन हो गइल. उनुकर अंतिम संस्कार राजकीय सम्मान जा साथे उनुका गाँव दरभंगा जिला के किरतपुर में कइल जाई.\nपूर्वी चंपारण जिला परिषद के उपाध्यक्ष ओम प्रकाश चौधरी का खिलाफ तुरकौलिया प्रखंड कार्यालय में तोड़ फोड़ करे के मुकदमा दर्ज करावल गइल बा.\nगोपालगंज के जजवलिया मोड़ का लगे बरातियन से भरल एगो बस दोसरा वाहन से टकरा गइल जवना चलते दू जने के मौत हो गइल आ छह आदमी घवाहिल हो गइले.\nदेश में बाल श्रमिकन के संख्या में गिरावट आइल बा आ बिहार एह मामिला में अव्वल बा जहाँ बाल श्रमिकन के संख्या में सबले बेसी कमी आइल बा.\nराज्य में तीस लाख मीट्रिक टन धान खरीदे का लक्ष्य में आठे लाख मीट्रिक टन धान खरीदल जा सकल बा. एह चलते किसान अपना उपज के औनेपौने दाम में बिचौलियन के बेचत बाड़े.\nबुध का दिने भोजपुर जिला के गिद्धा सकलडीहा गाँव का लगे भइल एगो सड़क दुर्घटना में चार लोग के मौत हो गइल आ एगारह लोग घवाहिल हो गइल. एगो दोसरा दुर्घटना में उदवंत नगर के कसाव गाँव के मुखिया के मौत हो गइल.\nबुध का दिने सिवान के डाक्टर लखिचंद प्रसाद से बीस लाख रुपिया रंगदारी माँगे के मामिला सामने आइल बा.\nराज्य के ओह इलाकन में जहाँ अबही चुनाव होखल बाकी बा चुनाव प्रचार पूरा जोर पकड़ लिहले बा. बुध का दिने सपा प्रमुख मुलायम सिंह यादव एगो सवाल के जबाब में कह दिहलन कि अगर भाजपा के रोके के जरूरत पड़ल त सपा कांग्रेस के समर्थन दे सकेले. हालांकि बाद में मुलायम अपना बयान से पलट गइलन आ कहलन कि सपा अकेले सरकार बनावे जात बिया. बाकिर उनुका मुँह से निकल चुकल बान लेके भाजपा हमलावर हो गइल बिया. ओकर कहना बा कि ई बतावत बा कि राज्य में भाजपा के लहर चलत बा आ बाकी दल एहसे परेशान हो गइल बाड़े. भाजपा के साफ कहना बा कि अगर बहुमत मिलल त सरकार बनाई ना त विपक्ष में बइठी. भाजपा ना त केहु के समर्थन दी ना केहु से समर्थन ली. जानत बिया कि अगर गठबन्हन सरकार बनल त अगिला बेर ओकरा खातिर फायदा वाला स्थिति रही.\nचउथा दौर के वोट वाला इलाकन में प्रचार के काम काल्हु शुक का साँझ से बन्द हो जाई. एह दौर में उनइस फरवरी के एगारह जिला में पसरल छप्पन सीट पर वोट करावल जाई.\nबसपा नेता स्वामी प्रसाद मौर्य पर एगो मतदान कर्मी से पंगा लेबे का मामिला में आचार संहिता लाँघे के मामिला दर्ज भइल बा आ मौर्य के आयोग का तरफ से नोटिस भेजल गइल बा.\nसातवाँ दौर के वोट खातिर नाम वापिस लेबे के आजु आखिरी दिन रहुवे आ अब नौ सौ उम्मीदवार मैदान में रह गइल बाड़े.\nबुध का दिने भइल तिसरका दौर के मतदान में सत्तावन फीसदी वोट पड़े के खबर बा जवन पिछला चुनाव का मुकाबिले छत्तीस फीसदी बेसी रहल. एह अधिका मतदान के भाजपा अपना पक्ष में बतावत बिया. हालांकि अबकी हर जगहा बेसी मतदान होखत बा आ लोग जीत हार का बदले एही चरचा में रहत बा कि कतना फीसदी मतदान होखे जात बा.\nइटली के एगो समुद्री जहाज के कप्तान अपना सुरक्षा कर्मियन से हिंद महासागर में भारत के मछूआरन का एगो नाव पर समुद्री डकैत समुझ के गोली चलवा दिहले जवना से दू गो मछुआरा के मौत हो गइल. भारत सरकार एह मामिला में इटली के राजदूत के बोला के आपन विरोध जतवलसि आ इटली के ओह जहाज के रोक लिहलसि. कहलसि कि एह लोग पर भारत का कानून का हिसाब से मुकदमा चलावल जाई.\nभारत आ पाकिस्तान आजु अपना कैदियन के अदला बदली कइले जवना में भारत तीन गो पाकिस्तानी कैदियन के त पाकिस्तान उनइस गो हिन्दुस्तानी कैदियन के रिहा कर दिहलसि.\nनिर्वाचन आयोग केंद्रीय मंत्री बेनीप्रसाद वर्मा के मुस्लिम आरक्षण वाला बयान के जाँच करत बावे आ उनुका के नोटिस जारी हो सकेला. कुछ दिन पहिले कानून मंत्री सलमान खुर्शीद अपना बयान खातिर माफी माँग चुकल बाड़े आ बेनियो प्रसाद आगा चलिके माफी माँग सकेले. फेरु कांग्रेस के कवनो दोसर नेता एह आरक्षण के बात करी. एह सब में चुनाव पूरा हो जाई आ फेर कवनो कार्यवाही के मतलब ना रहि जाई.\nगोवा में तीन मार्च के होखे वाला चुनाव में आजु परचा वापसी के आखिरी दिन रहुवे. अब कुल २१५उम्मीदवार मैदान में रह गइल बाड़े.\nएनआरएचएम घोटाला एगो अउरी बलि ले लिहलसि जब लखीमपुर जिला के एगो लिपिक खुदकुशी कर लिहलसि. घर वालन के कहना बा कि उनुकर हत्या कइल गइल बा.\nगोधरा कांड के दंगा पीड़ितन के मुआविजा ना देबे का मामिला में हाईकोर्ट सरकार पर अवमानना के नोटिस जारी कइले बिया. पूछले बिया कि कोर्ट का आदेश का बादो मुआवजा काहे ना दिहल गइल.\nअहमदाबाद के एगो मेट्रोपोलिटन अदालत एस आई टी रिपोर्ट के प्रति देबे के जकिया जाफरी के दलील नकार दिहलसि आ कहलसि कि रपट के कॉपी तबे दिहल जाई जब एसआईटी आपन सगरी दस्तावेज दाखिल कर दी.\nकेन्द्र सरकार केरल का पलक्कड़ में रेल डिब्बा बनावे के कारखाना लगावे के मंजूरी दे दिहलसि. एह कारखाना में हर साल चार सौ कोच बनावल जाई.\nकेन्द्र सरकार अब एगो एक समान दूरसंचार लाइसेंस शुल्क नीति के एलान कइले बिया जवना में सगरी लाइसेंस एकीकृत होखी आ स्पैक्ट्रम अलगा से दिहल जाई.\nकेन्द्र के कहना बा कि कुडनकुलम परमाणु बिजली संयंत्र का बारे में तमिलनाडु सरकार के बनावल समिति के रपट आ गइला का बादे संयत्र चालू करावल जाई.\nभारतीय क्रिकेट कंट्रोल बोर्ड आ सहारा ग्रुप के बीच के झगड़ा सलट गइल बाकि बाकिर कइसे आ कवना आधार पर से केहु नइखे बतावत.\nमकाउ में थॉमस कप बैडमिंटन प्रतियोगिता के क्वार्टर-फाइनल में भारत मलेशिया से तीन-शून्य से हार गइल आ अब ऊ नीचे वाला जगहन खातिर खेली.


‘राखेला शान भोजपुरिया जवान’ के शूटिंग पूरा भइल – Anjoria\n‘राखेला शान भोजपुरिया जवान’ के शूटिंग पूरा भइल\nसिनेमा भोजपुरी के बड़का निर्माण कंपनियन में शामिल कंपनी मिथिला टॉकिज के बैनर तले बनत भोजपुरी फिल्म ‘राखेला शासन भोजपुरिया जवान’ के शूटिंग पिछला दिने राजपिपला (गुजरात) के मनमोहक लोकेशनन पर पूरी कर लिहल गइल.\nनिर्माता मनोज कुमार चौधरी, निर्देशक राजू आ केन्द्रीय भूमिका में महाअभिनेता पवन सिंह बाड़ें. नायिका बाड़ी.\nगंगा देवी बन के धमाल मचइहें पाखी हेगडे\nभोजपुरी सिनेमा में नया खलनायक सुदेश कौल\nOne thought on “‘राखेला शान भोजपुरिया जवान’ के शूटिंग पूरा भइल”\nsarvesh dubey कहते हैं:\nजुलाई 8, 2012 को 5:14 पूर्वाह्न पर\nkalakar bananana hai bana call me